Markus 2 | Bibel online |Terjemahan Dunia Baru\nJesus pamalumhon na lumpu (1-12)\nDipillit Jesus ma si Lepi (13-17)\nSungkun-sungkun taringot tu na marpuasa (18-22)\nJesus do “Tuan ni Ari Sabbat” (23-28)\n2 Dung manang na piga ari, ro ma muse Jesus tu Kapernaum jala tarboto ma naung di sada jabu ibana. 2 Torop ma halak marpungu di inganan i, gabe gok ma inganan i sahat tu pintu. Dung i, dibaritahon ibana ma barita na uli tu nasida. 3 Adong ma opat halak na ro mamboan sahalak na lumpu. 4 Alani natorop i, ndang boi be nasida mamboan ibana tu Jesus. Gabe dibungka ma atap na di ginjang ni Jesus jala dipaturun ma na lumpu i peak di tandu. 5 Dung diida Jesus haporseaon ni nasida, ninna ma tu na lumpu i, “Ale anaha, nunga disesa dosam.” 6 Alai didok deba siboto surat na hundul disi ma di bagasan rohana, 7 “Boasa didok ibana songon i? Mangaleai do ibana disi. Nda holan Debata do na boi manesa dosa?” 8 Alai diboto Jesus do na di roha ni nasida i. Alani i, ninna ma, “Boasa songon i dipingkiri hamu di bagasan rohamuna? 9 Dia do ummura dohonon tu na lumpu on, ‘Nunga disesa dosam,’ manang ‘Hehe ma ho, angkat ma tandumi, jala mardalan ma ho’? 10 Alai asa diboto hamu, marhuaso do Anak ni jolma i manesa angka dosa di tano on.” Dung i ninna ma tu na lumpu i, 11 “Hudok ma tu ho, hehe ma, boan ma tandumi, mulak ma ho tu jabum.” 12 Dung i hehe ma ibana, diangkat ma tanduna i jala mardalan ma ibana di jolo ni natorop i. Gabe longang ma sude nasida jala dipuji ma Debata, ninna ma, “Ndang hea dope taida sisongon on.” 13 Laho ma Jesus muse tu topi ni laut. Marroan ma torop halak mandapothon ibana jala diajari ma nasida. 14 Tingki mardalan ibana, diida ma si Lepi anak ni si Alpeus hundul di kantor pajak. Ninna Jesus ma tu ibana, “Ihuthon ma ahu.” Jongjong ma ibana jala diihuthon ma Jesus. 15 Di pudian ni ari, mangan ma Jesus di jabu ni si Lepi. Torop do sijalo pajak* dohot angka pardosa mangan raphon Jesus dohot angka siseanna, ai godang do sian nasida gabe mangihuthon Jesus. 16 Diida angka siboto surat sian punguan ni Parise ma na mangan Jesus raphon angka pardosa dohot sijalo pajak. Gabe didok nasida ma tu sisean ni Jesus, “Boasa mangan ibana rap dohot sijalo pajak dohot angka pardosa?” 17 Mambege i, ninna Jesus ma tu nasida, “Ndang porlu pangubati tu halak na sehat, alai tu halak na marsahit do. Ai ndang na laho manjou halak na mangulahon na sintong ahu umbahen na ro, alai manjou pardosa i do.” 18 Somal do sisean ni si Johannes dohot halak Parise marpuasa. Alani i, ro ma nasida manungkun Jesus, “Boasa sisean ni si Johannes dohot sisean ni halak Parise marpuasa, hape angka siseanmi ndang marpuasa?” 19 Gabe didok Jesus ma tu nasida, “Ndang tagamon marpuasa angka ale-ale ni pangoli saleleng rap dope nasida dohot pangoli i, ndang i ? Tingki rap dope nasida dohot pangoli i, ndang boi nasida marpuasa. 20 Alai na ro ma tingkina, buatonna ma pangoli i sian nasida, dung i pe asa marpuasa nasida. 21 Ndang adong halak na mandungkaphon abit na imbaru tu abit naung buruk. Ai maribak do abit na buruk bahenon ni i, gabe lam bidang ma na maribak i. 22 Jala ndang adong halak na mambahen anggur na baru tu inganan* naung buruk. Ai molo dibahen songon i, sega ma ingananna i bahenon ni anggur i, gabe bolong ma anggur i, songon i nang ingananna i. Alai tu inganan na imbaru do bahenon anggur na baru.” 23 Di sada tingki, mamolus ma Jesus sian ladang gandum di ari Sabbat. Diputikkon angka siseanna ma biur ni gandum jala diallang huhut mardalan. 24 Gabe didok halak Parise ma tu Jesus, “Boasa diulahon siseanmi ulaon na so boi diulahon di ari Sabbat?” 25 Alai didok Jesus ma tu nasida, “Na so hea do dijaha hamu taringot tu na niulahon ni si Daud tingki male ibana dohot angka donganna? 26 Mangihuthon hatorangan taringot tu si Abiatar malim kepala i, masuk do si Daud tu bagas ni Debata jala diallang do roti pelean na so boi allangonna, ai mangihuthon patik holan malim do na boi mangallang i. Dung i, dilehon ibana do muse roti i allangon ni angka donganna.” 27 Ninna Jesus ma muse, “Dibahen Debata do ari Sabbat laho parohon laba tu jolma, alai ndang na laho mandalanhon ari Sabbat umbahen ditompa Debata jolma.” 28 Alani i, Anak ni jolma i do Tuan ni ari Sabbat.


Markus 10 | Bibel online |Terjemahan Dunia Baru\nJAHA DI BAGASAN HATA Afrikans Albania Amhara Arab Armenia Aymara Azerbaijani Azerbaijani (Sirilik) Baoule Bassa (Kamerun) Batak (Karo) Batak (Toba) Bikol Bislama Bolanda Bulgar Cebuano Cheska Chichewa Chitonga Chitumbuka Cibemba Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Citonga (Malawi) Dangme Denmark Drehu Efik Esti Ewe Farsi Fiji Ga Georgia Guarani Gujarati Gun Hata ni na Ngungu di Amerika Heber Hiligaynon Hindi Hiri Motu Igbo Iloko Indonesia Inggris Islan Isoko Italia Jawa Jepang Jerman Kabiye Kannada Katalan Kazak Khmer Kikamba Kikaonde Kikongo Kikuyu Kiluba Kinyarwanda Kirghiz Kiribati Kongo Korea Kreol Haiti Kreol Seychelles Kroasia Kwanyama Lao Latvi Lingala Lituavi Luganda Lunda Luo Luvale Magyar Makedonia Malagasi Malayalam Malta Marati Marshall Maya Melayu Moore Myanmar Ndebele Ndebele (Zimbabwe) Nepali Nias Norwegia Nyaneka Nzema Oromo Ossetia Otetela Pangasinan Papiamento (Curaçao) Pijin Pulopulo Solomon Polski Ponape Portugis Portugis (Portugal) Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rumania Rundi Rusia Samoa Sango Sena Sepedi Serbia Serbia (Romawi) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tajik Tamil Tatar Telugu Tetun Dili Thai Tigrinya Tok Pisin Tonga Tshiluba Tshwa Tsonga Turki Turkmen Tuvalu Twi Tzotzil Ukraina Umbundu Urdu Uzbek Venda Vietnam Wallis Waray-Waray Xhosa Yoruba Yunani Zulu\nMardongan saripe dohot marsirang (1-12)\nDipasu-pasu Jesus angka dakdanak (13-16)\nSungkun-sungkun ni sahalak doli-doli na mora (17-25)\nNa nilehon tu Harajaon (26-31)\nDisurirangkon muse taringot tu hamamate ni Jesus (32-34)\nPangidoan ni si Jakobus dohot si Johannes (35-45)\nJesus ma tobusan humongkop torop jolma (45)\nDipamalum si Bartimeus na mapitung (46-52)\n10 Borhat ma Jesus sian i jala sahat ma ibana di parbatasan ni Judea di bariba ni sunge Jordan. Torop ma muse halak mandapothon ibana jala diajari ma nasida songon na somal. 2 Ro ma angka halak Parise manguji ibana. Disungkun nasida ma tu Jesus, “Mangihuthon patik, boi do sahalak baoa manirangkon tunggane boruna?” 3 Dialusi Jesus ma nasida, “Songon dia do diparentahon si Musa tu hamu?” 4 Didok nasida ma, “Diloas si Musa do sasahalak mambahen surat sirang laho manirangkon tunggane boruna.” 5 Ninna Jesus ma tu nasida, “Alani tangkang ni rohamuna do disurathon si Musa parenta i tu hamu. 6 Alai sian mula ni panompaon i do ‘ditompa Ibana nasida baoa dohot borua. 7 Alani i, tadingkonon ni baoa ma amana dohot inana, 8 jala gabe sada* ma nasida na dua.’ Jadi, ndang dua be nasida alai sada nama. 9 Alani i, naung pinadomu ni Debata,* ndang jadi sirangon ni jolma.” 10 Dung masuk nasida tu sada jabu, disungkun angka sisean i ma muse Jesus taringot i. 11 Didok Jesus ma tu nasida, “Manang ise na manirangkon tunggane boruna jala mangoli tu na asing, na mangalangkup do ibana disi jala mardosa maradophon tunggane boruna. 12 Laos songon i, molo adong sahalak borua na manirangkon tunggane dolina jala muli tu na asing, na mangalangkup do ibana disi.” 13 Dipamboan halak ma angka dakdanak tu Jesus, alai dimuruki angka sisean i do nasida. 14 Marnida i, muruk ma Jesus jala ninna ma tu angka sisean i, “Loas ma angka dakdanak i ro tu ahu, unang orai hamu nasida. Ai angka halak sisongon i do nampuna Harajaon ni Debata. 15 Tutu do na hudok on tu hamu, manang ise na so manjalo Harajaon ni Debata songon dakdanak on, ndang boi masuk ibana tusi.” 16 Dung i, dihaol ibana ma angka dakdanak i, diampehon ma tanganna huhut dipasu-pasu ma nasida. 17 Tingki ditorushon Jesus pardalananna, ro ma sahalak baoa marlojong jala marsinggang tu jolona. Disungkun ibana ma, “Guru na Burju, aha do na ingkon huulahon asa dapothu hangoluan na salelengna?” 18 Didok Jesus ma tu ibana, “Boasa didok ho ahu na burju? Ndang adong na burju asing ni Debata. 19 Diboto ho do angka patik i, ‘Unang mambunu, unang mangalangkup, unang manangko, unang mangkatindangkon na so tutu, unang manipu, pasangap ma amangmu dohot inangmu.’” 20 Didok baoa i ma tu ibana, “Guru, nunga huulahon i sude sian dakdanak dope ahu.” 21 Diida Jesus ma ibana. Alani holongna tu ibana, ninna ma, “Sada do na hurang di ho. Laho ma ho, gadis ma sude artam, jala lehon ma tu angka na pogos asa adong artam di banua ginjang. Dung i, ihuthon ma ahu.” 22 Umbege i, lungun ma rohana jala laho ma ibana di bagasan arsak ni roha, ai godang do artana. 23 Dung diida humaliang, ninna Jesus ma tu angka siseanna, “Maol do parhepeng masuk tu Harajaon ni Debata!” 24 Tarsonggot ma angka sisean umbege hata ni Jesus i. Didok ibana ma muse, “Ale angka anaha, maol do masuk tu Harajaon ni Debata! 25 Ummura do unta masuk tu lubang ni jarum unang apala sahalak na mora masuk tu Harajaon ni Debata.” 26 Lam tarsonggot ma nasida jala ninna ma tu ibana,* “Ise ma na boi malua?” 27 Huhut diida tu angka siseanna, ninna Jesus ma, “Ndang tarbahen ni jolma i, alai sude do tarbahen ni Debata.” 28 Didok si Petrus ma tu Jesus, “Nunga hutadingkon hami sude laho mangihuthon ho.” 29 Dung i, didok Jesus ma muse, “Tutu do na hudok on tu hamu, manang ise na manadingkon jabuna, haha anggina, ibotona, amana, inana, ianakhonna manang tanona alani ahu dohot alani barita na uli, 30 jaloonna do di tingki on 100 hali lompit gumodang jabu, haha anggi, iboto, ina, ianakhon dohot tano, nang pe mardongan haporsuhon. Jala jaloonna do hangoluan saleleng ni lelengna di tingki na naeng ro.* 31 Alai, torop do na parjolo gabe na parpudi jala na parpudi gabe na parjolo.” 32 Di tingki i, di pardalanan do nasida laho tu Jerusalem jala di jolo ni nasida do Jesus mardalan. Longang do roha ni angka apostel i alai gabe mabiar do angka na asing na mangihuthon nasida. Pulik ma muse ditogihon Jesus angka siseanna na 12 i jala dipaboa ma tu nasida aha na laho masa tu ibana, 33 “Na laho nangkok ma hita tu Jerusalem jala pasahatonna ma Anak ni jolma i tu angka malim kepala* dohot siboto surat. Bahenon ni nasida ma tu ibana uhuman mate jala pasahatonna tu tangan ni angka bangso. 34 Direhei ma ibana, ditijuri, dilinsingi jala dipamate. Alai, hehe do ibana dung tolu ari.” 35 Didapothon si Jakobus dohot si Johannes angka anak ni si Sebedeus ma Jesus, jala ninna ma, “Guru, lehon ma tu hami na laho pangidoonnami tu ho.” 36 Didok ibana ma tu nasida, “Aha na pinangidomuna?” 37 Dialusi nasida ma ibana, “Loas ma hami hundul, sada di siamunmu jala sada di hambirangmu di hasangaponmi.” 38 Didok Jesus ma tu nasida, “Ndang diboto hamu manang aha na pinangidomuna. Boi ma tarinum hamu sian mangkuk panginumanki? Manang, boi ma hamu tardidi songon pandidion na tu ahu i?” 39 Dialusi nasida ma, “Boi do.” Dung i didok Jesus ma tu nasida, “Inumonmuna do sian mangkuk panginumanki jala didionna do hamu songon pandidion na tu ahu i. 40 Alai ndang ahu na manontuhon ise na laho hundul di siamun manang di hambirangku. Debata do na mamillit halak na laho hundul disi.” 41 Tingki dibege sisean na sampulu nai taringot i, muruk ma nasida tu si Jakobus dohot tu si Johannes. 42 Gabe dijou Jesus ma nasida jala ninna ma, “Diboto hamu do, angka halak na gabe parhuaso ni angka bangso mamarenta do tu rayatna. Jala, marhuaso do angka na sangap ni nasida tu rayatna. 43 Alai unang ma songon i hamu, manang ise na naeng umsangap ingkon gabe parhobas ma tu hamu. 44 Jala manang ise sian hamu na naeng parjolo, ingkon gabe hatoban ni saluhut ma ibana. 45 Gari Anak ni jolma i, ndang na sihobasan ibana umbahen na ro, alai na laho marhobas do jala mangalehon ngoluna bahen tobus ni torop jolma.” 46 Dung i sahat ma nasida di Jeriko. Alai tingki kaluar Jesus dohot angka siseanna sian Jeriko rap dohot natorop i, adong ma sahalak na mapitung na margoar si Bartimeus (anak ni si Timeus) na hundul mangido-ido di pinggir dalan. 47 Tingki dibege ibana Jesus halak Nasaret i do na mamolus, jou-jou ma ibana mandok, “Jesus, Anak ni si Daud, asi ma roham di ahu!” 48 Gabe godang ma halak na muruk tu ibana, asa tung sip nian ibana, alai lam gogo do dijouhon, “Anak ni si Daud, asi ma roham di ahu!” 49 Jadi so ma Jesus, ninna ma, “Jou hamu ma ibana.” Gabe dijou ma na mapitung i, didok ma tu ibana, “Pos ma roham! Hehe ma ho, dijou ibana do ho.” 50 Hatop ma ibana jongjong, disampathon ma abit luarna, jala didapothon ma Jesus. 51 Disungkun Jesus ma ibana, “Aha do dipangido roham sibahenonku tu ho?” Dialusi baoa na mapitung i ma Jesus, “Gurunami,* bahen ma ahu marnida.” 52 Dung i didok Jesus ma tu ibana, “Mulak ma ho. Haporseaonmi do mambahen ho malum.” Pintor boi ma ibana marnida muse, jala mardalan ma ibana mangihuthon Jesus.\n^ As. “sada daging”.\n^ As. “naung binahen ni Debata di sada auga”.\n^ Manang boi do “sama nasida”.\n^ Manang “di jaman na laho ro”. Ida di Kamus.\n^ Ida di Kamus.\n^ As. “Rabbuni”.


Unknown 12:46 dop.\nUnknown 12:49 odp.\nUnknown 12:50 odp.


II Samuel 4 | Alkitab TOBA\n4:1 Jadi dung tarbortik tu anak ni si Saul, naung mate si Abner di Hebron, daukdauk ma tanganna, tarsonggot huhut roha ni sandok Israel.\n4:2 Alai adong ma di anak ni si Saul dua halak, partogi ni angka parangan, goar ni na sada si Baana, goar ni na sadanari si Rekab, duansa do anak ni si Rimmon, halak Beerot i sian pinompar ni Benjamin; ai Beerot pe masuk tu Benjamin do etongan.\n4:3 Maporus tu Gitaim do najolo ia halak Beerot, laos gabe paisolat nasida disi rasirasa sadarion.\n4:4 Angkup ni adong do di si Jonatan, anak ni si Saul, sada anak, na pangpang patna duansa. Lima taon umurna uju na ro barita taringot tu si Saul dohot si Jonatan sian Jisreel. Jadi dihindat parorotna ibana laho maporus nian, hape di na hapogan nasida laho maporus, gabe madabu ibana laos pangpang; ia goarna si Mepiboset do.\n4:5 Dung i laho ma na dua anak ni si Rimmon halak Beerot i, si Rekab dohot si Baana tahe, gabe bongot ma nasida marhira hos ari tu bagasan jabu ni si Isboset, tongon modom ibana didapot.\n4:6 Jadi dung sahat nasida ro di parsitongaan ni bagas i, paulahon mangalap eme, gabe ditiham nasida butuhana, dung i maporus ma si Rekab dohot si Baana anggina i.\n4:7 Ai dung masuk nasida tu jabu i, tongon modom ibana di atas podomanna di bagasan bilut podomanna, gabe ditiham nasida ibana, laos mate, jala ditipul uluna i, laos diboan ma uluna i laho mardalan nasida manulus dalan na di adaran i manipat sabornginna i.\n4:8 Dung i diboan nasida ma ulu ni si Isboset tu si Daud di Hebron, ninna nasida ma mandok rajai: Ida ma, indi do ulu ni si Isboset, anak ni si Saul, musumi, na paburuburu hosam. Jahowa tahe mangalehon tu tuanku rajai sadarion partubolon maralohon si Saul dohot pinomparna i.\n4:9 Alai ninna si Daud ma mangalusi si Rekab dohot si Baana, anggina i, angka anak ni si Rimmon, halak Beerot i. Songon sintongna mangolu Jahowa naung paluahon tondingku sian nasa hagogotan!\n4:10 Husoro do halak na mamboan barita tu ahu mandok songon on: Ida ma, nunga mate si Saul! Disurasura rohana parbarita na uli ibana, gari hubunu ibana di Ziklag, atik pe diarop rohana maruli upa ibana nian sian ahu.\n4:11 Lam halak parjahat i, angka na manodos sahalak na bonar di bagasan jabuna di atas podomanna, lam so patut luluhononku mudarna sian tanganmuna dohot pasiaphon hamu sian tano on?\n4:12 Dung i didokkon si Daud ma angka naposona, asa dibunu nasida, jala digotapi tangannasida dohot patna jala digantung nasida mardonokkon ambar di Hebron. Alai anggo ulu ni si Isboset dibuat nasida do jala ditanom di bagasan tanoman ni si Abner di Hebron.


JESAYA 16 - BIBLE & BUKU ENDE ONLINE\n16:1 Tongos hamu guguan birubiru di pangarajai ni luat sian Sela, mamolus sian halongonan, sahat tu dolok ni boru Sian.\n16:2 Jadi doshon pidong na marheparhepar, doshon asar na sinegaan do angka boru ni Moab sogot di hatariparan Arnon.\n16:3 Boan hamu tahi, dabu hamu uhum, bahen parlinggomanmu di hos ni ari, songon bornginna i; tabunihon angka na nilelean, unang jehehon na maporus!\n16:4 Sai sorang tu ho ma angka na marserak sian ahu; ho ma haporusanna, ale Moab maradophon partaban! Ai nunga siap pangarupa, marujung ia hasiapon, nunga lengse pangaluntak sian tano i.\n16:5 Jadi hot ma sada habangsa marhitehite asi ni roha, jala marhabangsa di atasna di bagasan hasintongan di undungundung ni si Daud, ibana na mandabu uhum dohot na mangalului uhum dohot na manilu hatigoran.\n16:6 Nunga hubege hami haginjangon ni Moab, na torbang situtu haginjangonna, hajengkelonna dohot hajungkatonna, hata tealna pe angka na so marnosan.\n16:7 Dibahen i laos Moab sama Moab masitangisan, saluhut nasida tumatangis taringot tu angka turanggong ni huta Kir Hareset, tongon tahe nunga tarjimput nasida.\n16:8 Ai nunga tarulang angka ladang di Hesbon, nang hau anggur di Sibma, mabuk do angka raja ni parbegu dibahen parbuena, angka na tolhas ro di Jaser, lilu tu halongonan manginsir do rantingna, pola taripar laut.\n16:9 Dibahen i tumatangis ahu songon partangison ni Jaser, ala ni hau anggur di Sibma; pabornohonku do ho dohot ilungku, ale Hesbon dohot Eleale, ai toletole ni hamusuon madabu tongon di gotilon parbue ni hau anggur dohot eme.\n16:10 Jadi sohot ma las ni roha dohot olopolop sian hauma sigotilon i, jala ndang marlas ni roha manang marolopolop di angka porlak anggur. Ndang adong jolma pangilang, angka na mangilang anggur di angka pangilangan, nunga hupasohot angka suraksurak.\n16:11 Dibahen i sai patugorok do butuhangku taringot tu Moab, songon soara ni hasapi, nang rohangku di bagasan taringot tu Kir Hareset.\n16:12 Jadi ia dung patar hamamaras ni Moab di angka robean, jala ditopot habadiaonna laho martangiang nian, hape ndang marniula.\n16:13 On do hata na nilumbahon ni Jahowa tu Moab sian nahinan dope.\n16:14 Alai anggo nuaeng songon on do didok Jahowa: Di bagasan tolu taon on, songon taon ni sipangan gaji, marlea ma hamuliaon ni Moab ro di hinatoropna situtu, jadi pasipasina na metmet nama na tading i ndang margogo.


1 TIMOTEUS 5 - BIBLE & BUKU ENDE ONLINE\n5:1 Unang songgahi na tuatua; alai apoi ma ibana songon ama, angka na poso i songon anggi;\n5:2 angka parompuan na tuatua songon ina, angka na umposo songon iboto; alai marhatomanon situtu.\n5:3 Parompuan na mabalu parsangapi, anggo na mabalu na tutu.\n5:4 Alai anggo maranakkon manang marpahompu ina na mabalu i, nasida ma jumolo sumarihon donganna sabagas i di bagasan hadaulaton, mambahen pamaloson tu natuatuana, ai i do dihalomohon Debata.\n5:5 Alai anggo na mabalu na tutu, na so mardihadiha, mangkirim ma tu Debata, jala manongtong mangido dohot martangiang arian dohot borngin.\n5:6 Alai anggo diulahon hisaphisap, naung mate do i, nang mangolu dope.\n5:7 I ma patikkon, asa so hasurahan nasida.\n5:8 Alai na so sumarihon donganna, haputusan donganna sabagas, naung mansoadahon haporseaon do i; jumahat do i sian halak na so porsea.\n5:9 Ndang sipilliton ina na mabalu, ia so gok onompulu taon umurna, naung sahali marhamulian.\n5:10 Ingkon denggan do ulaonna dihatindangkon halak: Anggo dipagodanggodang anakkonna, las rohana martamue, diburi pat ni angka na badia, diurupi angka na di bagasan haporsuhon, dieahi nasa ulaon na denggan.\n5:11 Alai pasiding ma angka boruboru na mabalu na poso; ai ia dung garang rohanasida maralohon Kristus, naeng ma marhamulian nasida.\n5:12 Sisaritaon do nasida, ala nunga ditadingkon haburjuonnasida di mulana.\n5:13 Angkup ni i, marlanggelangge do nasida; diringkoti na merbaserbas tu bagas ni halak; alai tamba ni parlanggelanggeon i: Na gabe sihapodea do nasida, angka na juit, sihatahon na so marguna.\n5:14 Onpe, dipangido rohangku: Marhamulian ma angka na sopot mabalu, asa tubutubuan, patureturehon bagasna, unang dilehon tu alo i parbonsiran, laho manginsahi.\n5:15 Ai nunga sanga marbalik deba mangihuthon sibolis i.\n5:16 Alai molo adong na mabalu, na marsolhothon na porsea, i ma patureturehon nasida, asa tarpatureture huria i na mabalu na tutu.\n5:17 Silompit do jujuron hasangapon ni sintua, na burju mangula hasintuaon, gumodang ma tu angka na mangulahon hata dohot poda.\n5:18 Ai didok Surat i: “Ndang jadi huntamonmu baba ni horbo na mardege!” dohot: “Na tama do di pangula upana!”\n5:19 Unang jalo pangaluan dompak sintua, ia so di jolo ni dua manang tolu sitindangi.\n5:20 Angka na mardosa i pinsang di jolo ni saluhutna, asa mabiar nang angka dongan.\n5:21 Humangmangi ho di jolo ni Debata dohot Kristus Jesus, nang di jolo ni surusuruan ni Debata, angka na tarpillit: Unang maralangalang roham mangaradoti angka ondeng, unang ma mardingkandingkan!\n5:22 Unang hapogani mangampehon tanganmu tu halak; unang saor ho tu dosa ni na leban. Ramoti dirim, asa ias ho!\n5:23 Unang sai minum aek ho; pangke ma anggur sasaotik, daon ni butuha, ai jotjot do ho gale.\n5:24 Di na deba halak patar hian do dosana, tagan so songgop dope uhum; ia di na deba mangihut sian pudi nama.\n5:25 Suang songon i: Patar do angka ulaon na denggan; jala nang pe asing, tong ndang tarbahensa buni!


Luk 4 | `SLL | STEP | (Mat 4:1-11, Mak 1:12-13) Ena God Kwiang molere, Yisas yong wu bungure, Yisas Yodan nir nulu pisolungure, God Kwiang Yisas aule ire, ere ganba po engwo bani pire mongwi.\na( Diu 8:3)\nb( Diu 6:13-14)\nc( Sam 91:11-12)\nd( Diu 6:16)\ne( Ais 61:1-2)\nf( 1 Kin 17:8-16)\ng( 2 Kin 5:1-14)\nSeten ure Yisas kela kul tongwo ha\n(Mat 4:1-11, Mak 1:12-13)\n1 Ena God Kwiang molere, Yisas yong wu bungure, Yisas Yodan nir nulu pisolungure, God Kwiang Yisas aule ire, ere ganba po engwo bani pire mongwi. 2 Mongwo haung i, yal su kebering aling muru mongure, Seten ure, kraung sire, kela kul tenama dire, ongwi. Ongure Yisas homena nekirere, simo pare pare mongwi. Molere menan bir gongwi.\n3 Gomia kwia nigi dongwo singaba Seten ure yu ditongwi. “Ni God wang weni monanga, kwahulu mala i dingere, u homena nangwo nenaminba.” 4 Dungure Yisas Seten yu ditongwi, “Ha mining ganing ta yu pamia, Ari homena tani nomani tere, molkun ta olekinaminua.” a 5 Dungure Seten Yisas aule ire, mo mini bani ongwi. Pi molere ganba ganba ari tabin tabin i tibi olere, Yisas yu ditongwi, 6 “Talhan hanga hobi na kene ol moliraba, yal ta terala di piralga teralga pamia. Talhan maing maing don miki weni hanga hobi yulang ni tegere kene ol monanba. 7 Molala dinanga ikwi bol na tere, guman na tenanga talhan i ni teralga kene onanua.” 8 Dimba, Yisas yu ditongwi, “A, ha mining ta yu pamiraya, God tani weniga i kwi bol tere, gumana tenaminia. Terere honagi di na tongwo meri wine ole ol tenaminga pamua.” b 9 Dungure Seten Yisas aule ire Yerusalem malgi pire, ha maing bling mini oo bir bring bani ongwi. Pirere yu ditongwi, “Ni God wang kara weni monanga, iri so. 10 Iri sinanga, ta bolkinania. Ha mining ganing ta yu pamiraya, God kwia ensel hobi grang ha ditongwo meri wine olere ni kene ol momua.” 11 Te ha ta yu pamia, “Ure ni aki dinangwo, hulu kebin ta bolkinanga pamua.” c 12 Dimba, Yisas Seten yu ditongwi, “I dinba, ha mining ta yu pamia, Hobana God kela kul tekio.” d 13 Dungure Seten kela kul te i ongwo tamangure ere pire gin ta unangwo kwi mongwi.\nYisas Galili malgi honagi kebering hongwo ha\n(Mat 4:12-17, Mak 1:14-15)\n14 Ena God Kwiang Yisas yong wu bilere aule ire ere Galili probins ongwi. Ongure tal ongwo ha guung i si dina dire ganba bina holo holo i para kunu bemia ari pungwi. 15 Pungure Yisas Yuda ha maing oo para muru wa pisolere ha maing nir si tomia, ari hobi pire bukunere, yali haang a yuwo olungwi.\nNasaret arihobi Yisas mobeng hal wa tongwo ha\n(Mat 13:53-58, Mak 6:1-6)\n16 Ena homa Yisas gir migi mongwo haung Nasaret ke pangwo malgi omaga hon u pa dungwi. Ena Sabat haung ha maing oo ala moni moni ongwo tali omaga yu ongwi. Pirere ha maing buku kerala dire airungwi. 17 Airungure God hana togu yal Aisaia awa ha mining bongwo buku i tongwi. Tongure awala gale wa dungwi. Wa dure ha mining ta i tibi olere yu dungwi, 18 “God Kwiang na yona wu bimia. Bungure ari yal bina mongwo hobi God tal ol na tongwo ha maing di tenana po dire nu ke na tomua. Tere na nu si olere yu ditenana po. Han hongwo hobi gule ole ni tenamua. Te omin gi dinga hobi apla di ni tenamua. Te ari hobi er wengwo ya kwir hole dungwo meri iwe, yu mole wa mongwo hobi oine hole a poira sinangure isine dinanua. 19 Te omaga haung i God ari hobi miling pir tere awai ol tenamua.” e 20 Dire buku akung si erere ha maing oo honagi ongwo yal ta tongwi. Terere ami di mongwi. 21 Ami di mongure ari hobi teni han tongwi. Tongure Yisas hon aine yu ditongwi, “Awa ha di engwo keriga pinga i omaga nima omua.” 22 Ena Yisas grang bani ha wai moni di tibi olimia, ari hobi pire bukunere, yali haang a yuwo olungwi. Olere ari hobi yu dungwi. “Aye, Yosep wang mongwiwe.” 23 Dungure Yisas yu ditongwi, “Dokta monanga ni nin gaun bani honagi olkinano? Homa Kapaneam tal ongirai nin ganbani timiya yu olkinan mo? Di na tenania. 24 God hana togu yalhobi iwe, haang ganba ganba i pai i omba, nin ganbani, haang ta paikimua. 25 Ena Ilaiya mongwo gin iwe, me erin sui tai dire haba siks mun nimin sikimua. Yu ongure homena haning gongure ari hobi menan bir weni gomua. Gongwo gin iwe, Isrel ganba bani al werai miki weni momia. 26 Momba, God aki di tenama dire bai nu si Isrel al werai mongwo bani pisolere, nu si Saidon probins Sarepat al werai mongwo bani olemua. f 27 Te hana togu yal Ilaisa mongwo gin iwe, nin gamahobi Isrel ari hakubi dongwo miki weni momia. Momba, ta u wai homua. Yol Siria yal ta Neaman tani u wai omua.” g 28 Dungure ha maing oo ala mongwo hobi yong ki engwi. 29 Erere Yisas aule ire mena ongwi. 30 Pirere mo mibi pire pia si hogal ai olala di ongwi. Omba Yisas ari mongwo sina i wiyala pire ere ongwi.\nYisas yal ta kwia nigi dongwo si doleng i ole tongwo ha\n31 Ena Yisas ere Galili probins pi pa dire Kapaneam malgi ongwi. Pi molere Sabat habang ha maing oo ala pire ari ha maing nir si tongwi. 32 Si tongure arihobi ganulun dire, “Ayo, yali ha maing hong weni mongwo pamua,” dungwi. 33 Dungwo haung iwe, yal ta kwia nigi dongwo yong sina mongure, u ha maing oo ala molere gala dire, 34 “Yisas, ni Nasarete yal irawe, na nan hana pamia, ni hani pamo? Ni na isusu olala dire uno? Ni God bai nu si olungwo yal monia, na ni han pa diwa,” ditongwi. 35 Ditongure Yisas kura ha ditere, “Ni ha dikire, ari yong sina i aidolere, ere mena po,” dungwi. Dungure kwia yal i ol tongure maganba bani habilai sire ere mena ongwi. Ongure yal i gaung bani ta bol gebe dikungwi. 36 Dikungure ari hobi hanere bukunere nin ha diriyala olere yu dungwi, “Ayo, yal i tal ome? I ha maing maing ta yulang kina kwia ha ditongure, pirere, grang wine omua.” 37 Ena Yisas tal ongwo guung haang iwe, gintani wa dire, ganba bina holo holi para kunu bengwi.\nYisas Pita woumbi gaung nega dungure awai ol tongwo ha\n(Mat 8:14-15, Mak 1:29-31)\n38 Ena Yisas ha maing oo aidole ere mena pire pi yal Saimon oo kepangwo ala ongwi. Pi mongure yal Saimon woumbi gaung nega dire nibil bir ongure, Yisas ure awai ol tenama dire ditongwi. 39 Ditongure Yisas pi al i pangwo bani aire mole nibil u banta po dire kura ha ditongwi. Ditongure nibil i wai sungure al i yamoni molere ari ungwo hobi homena si gale tongwi.\nYisas ari yal al miki weni awai ol tongwo ha\n(Mat 8:16-17, Mak 1:32-34)\n40 Ena hamen hama sungure nibil ongwo yalhobi gamahobi aule ire Yisas mongwo bani u pa dungwi. U pa dungure Yisas aling yal tan tani gaung bani angure u wai ongwi. Ena kwia nigi dongwo yong sina mongwo hobi si doling i mena ole tongwi. 41 Tongure kwia Yisas gumang hanere gala bir dire yu dungwi, “Ni God wang mongiwe.” Dimba yalhobi Yisas singaba Kraist momia dire mana ditongwi.\nYisas Galili probins honagi ol wangwo ha\n42 Te honmil hamen tangure malgi aidolere ere pi sinere gobo ta pire mongwi. Mongure ari hobi, “Yisas molkimua” dire wa du i pi pa dungwi. Pi pa dire mongwo hanere, “banta hore timi molo.” 43 Dimba Yisas yu ditongwi, “Na ari ganba bina holo holo ke pai ongwo i, para wa pa di mena olalia. Olere God kene ongwo hol u tibi umua diteralga pamia. God na bai nu si olungure honagi i tani pire wirawa.” 44 Dire Yudia ganba holo holi, para wa pa dire, ha maing oo ala pire God kene ongwo maing ha nir si tongwi.


JEREMIA 11 - BIBLE & BUKU ENDE ONLINE\n11:1 On do hata na ro tu si Jeremia sian Jahowa, songon on:\n11:2 Tangihon ma angka hata ni padan on, jala hatahon tu halak Juda dohot tu isi ni Jerusalem.\n11:3 Jala dok ma tu nasida: Songon on do hata ni Jahowa, Debata ni Israel: Hona bura ma ganup na so tumangihon angka hata ni padan on.\n11:4 Na hutonahon i tu ompumuna uju na hutogihon nasida ruar sian tano Misir, sian liang pamurunan bosi, gabe hudok: Tangihon hamu ma soarangki, jala patupa hamu hombar tu sandok na hutonahon i tu hamu asa gabe bangsongku hamu, jala ahu gabe Debatamuna.\n11:5 Asa hupahot uari na huuarihon tu ompumuna, mangalehon tu nasida sada tano na binsat dibahen susu dohot situak ni loba, songon na masa di ari on. Jadi ningku ma mangalusi: Songon i ma, ale Jahowa!\n11:6 Dung i ninna Jahowa ma mandok ahu: Tingtingkon ma saluhut hata i di angka huta ni Juda, dohot di angka alaman ni Jerusalem, songon on: Tangihon hamu ma angka hata ni padan on, jala ulahon hamu!\n11:7 Ai huhatindangkon situtu tu ompumuna olat ni ari uju ahu manogihon nasida ruar sian tano Misir sahat ro di ari on, tibu hian huhatindangkon songon on: Sai tangihon hamu ma soarangku!\n11:8 Alai ndang ditangihon nasida, jala ndang ditarehon pinggolna, ganup masitondong dalanna be di hatatangkang ni rohana na jahat i; jadi huparo ma tu nasida saluhut hata ni padan on na hutonahon i sibahenonnasida, hape ndang dibahen.\n11:9 Dung i ninna Jahowa mandok ahu: Nunga masa parbulanan di angka baoa sian Juda dohot di angka isi ni Jerusalem.\n11:10 Nunga marbalik nasida mulak tu hajahaton ni ompunasida parjolo i, angka na manjua tumangihon angka hatangki, jala diihuthon nasida do debata sileban angka na nioloannasida i. Nunga mangose pinompar ni Israel dohot pinompar ni Juda di padan na hupahot tu ompunasida.\n11:11 Dibahen i songon on do hata ni Jahowa: Ida ma, paroonku ma tu nasida hamagoan, na so tarbahen nasida malua sian i; joujou pe nasida tu ahu, ndang tangihononku nasida.\n11:12 Dung i laho ma disi angka huta ni Juda dohot isi ni Jerusalem, jala joujou tu debata sileban, angka na nidaupaannasida, hape ndang haurupansa nasida di tingki hamagoannasida i.\n11:13 Ai manjujur bilangan ni angka hutam do torop ni angka debatam ale Juda, jala mangihuthon bilangan ni angka alaman ni Jerusalem do torop ni langgatan, angka na binahenmuna bahen haurahon, angka langgatan pardaupaan tu Baal.\n11:14 Alai anggo ho, unang tangiangkon bangso on, jala unang ulahon hoihoi manang tangiang mangondihon nasida; ai ndang tangihononku, molo joujou nasida tu ahu ala parsorionnasida i.\n11:15 Tung aha do na niula ni hasianku di jorongku! Ai mangulahon hailaon do na torop i; tung juhut na badia i ma tagamon pasalpuhon sian ho hamagoanmi? Leak ma marolopolop ho!\n11:16 Hau jetun na rata, na uli marparbue, jala marrupa, digoar Jahowa goarmu, alai mardongan soara ni ronggur na mallatas dipagalak api tusi, gabe gas angka dangkana.\n11:17 Ai Jahowa Zebaot na manuan ho, nunga dilumbahon hian hamagoan tu ho ala ni hajahaton ni pinompar ni si Israel dohot pinompar ni si Juda, angka na binahennasida pahehe murukku, laho manutung daupa tu Baal.\n11:18 Jadi nunga Tuhan Jahowa pabotohon i tu ahu, umbahen huboto; dipataridahon ho do uju i tu ahu pambahenannasida.\n11:19 Alai anggo ahu tudoshon birubiru, na tinogu tu pamotongan, jala ndang mamoto rohangku ahu do hape tinuntunnasida i mandok: Tole itaago ma hau i rap dohot parbuena, jala itasiaphon ibana sian tano ni angka na mangolu, asa unang be ditaringoti halak goarna.\n11:20 Alai paruhum na tigor do anggo ho, ale Jahowa Zebaot, ho do siuji piapia dohot roha. Sai na idaonku do partubolanmu tu nasida, ai nunga tu ho hugiling parbadaanku.\n11:21 Dibahen i songon on do hata ni Jahowa tu baoa angka na sian Anatot, angka na mamburu hosam, angka ninna do: Unang be ho manurirangi marhitehite goar ni Jahowa, asa unang dibunu tangannami ho.\n11:22 Dibahen i songon on do hata ni Jahowa Zebaot: Ida ma, marlulu ma ahu dompak nasida; ingkon mate ma angka dolidoli bunuon ni podang; mate anturaparon huhut anaknasida dohot borunasida.\n11:23 Jala ndang adong teba di nasida, ai paroonku ma jea tu baoa angka sian Anatot, di taon partubolan dompak nasida.


Jeremia 9 | Alkitab TOBA\n← Jeremia 10\nJeremia 8 →\n9:1 Aut ni adong nian di ahu di halongonan sada bagas parmalaman ni pangallung, asa hutadingkon bangsongku, asa bungkas ahu tumadingkon nasida, ai saluhut nasida angka pangalangkup do, luhutan ni angka pangoseose.\n9:2 Tangging do dila nasida songon sior maniorhon sipaotooto, jala ndang dihajongjongkon nasida hasintongan di tano i, ai mardapotdapot hajahaton diula nasida, alai anggo ahu, ndang ditanda nasida, ninna Jahowa.\n9:3 Sai diramoti be ma dirina maradophon donganna, jala unang marhaposan tu dongan manang ise pe, ganup dongan marbisukbisuk, jala ganup pedan mangkata tundal.\n9:4 Tung masipaotootoan do na marpedan jala ndang di hatahon hasintongan; nunga dipasomal dila nasida mandok sipaotooto, jala marngalutan dihilala nasida manjahati.\n9:5 Di tongatonga ni sipaotooto do ingananmu, jala ala ni sipaotooto i manjua do nasida mananda ahu, ninna Jahowa.\n9:6 Dibahen i songon on do hata ni Jahowa Zebaot: Ida ma: Lalaonku ma nasida, jala ujionku, ai tung aha dope ulaning bahenonku maradophon boru ni bangsongku?\n9:7 Sumbia na ginarahon do dilanasida mangkatahon sipaotooto; hata dame dipaboa ianggo dilana tu donganna, hape mangonggop ianggo rohana di bagasan.\n9:8 Tung so marlulu ahu dompak nasida alani? Ninna Jahowa; tung so marsudolsudol rohangku mida bangso sisongon i?\n9:9 Di atas ni angka dolok ma bahenonku partatangison dohot angguhangguk, jala di angka jampalan di halongonan sada ende andung, ala naung siap, so adong pamolus nanggo sahalak, jala ndang be tarbege soara ni pinahan. Pidong na martongatonga langit pe ro di pinahan, tung purpur do saluhutna.\n9:10 Bahenonku do huhut Jerusalem gabe pantilpantil batu, paronggopan ni angka antuasu, jala angka huta ni Juda bahenonku gabe halongonan so adong pangisina.\n9:11 Tung ise ulaning baoa na pistar, jala na mangantusi hata on? Jala ise ibana na pinangkulingan ni Jahowa, asa baritahononna? Boasa tung siap tano on, doshon halongonan raharna, so adong pamolus.\n9:12 Dung i ninna Jahowa ma: Ala na tinadingkon nasida i patikki, na hulehon tu jolonasida, jala na so tinangihon nasida soarangku, jala ndang marparange hombar tusi.\n9:13 Tung tagonan hatangkangon ni rohanasida paihutihutonna mangihuthon tu Baal, angka na niajarhon ni ompunasida i.\n9:14 Dibahen i songon on do hata ni Jahowa Zebaot, Debata ni Israel: Ida ma, ahu papanganhon tu bangso i pogu jala ahu painumhon aek rasun tu nasida.\n9:15 Jala ahu paserakkon nasida tu tongatonga ni bangso angka na so tinandanasida, manang ompunasida pe, jala ahu manongos podang sian pudinasida, paima sun siap nasida hubahen.\n9:16 Songon on do hata ni Jahowa Zebaot: Tangihon jala jou hamu angka sibaso pangandung, asa ro nasida, jala suru hamu mangalapi angka boruboru pangarunding.\n9:17 Asa dihalaputi nasida mambahen sada andung di hita, asa mabakbak iluilu sian matanta, jala mabaor aek sian imbulu ni matanta.\n9:18 Ai tarbege do soara andung sian Sion: Nunga mago hita, nunga tarurak situtu hita, ai nunga bungkas hita sian tanonta, ai nunga di pangarumpakkon nasida angka bagasta!\n9:19 Antong hamu inaina, tangihon hamu ma hata ni Jahowa, jala ditangkup pinggolmuna ma hata na ruar sian pamanganna, jala ajarhon hamu ma andung tu borumuna, jala ganup mangajarhon andung tu pedanna.\n9:20 Ai nunga manjangkit hamatean sian pandiloannami, nunga pola dibongoti angka bagasnami, asa diragehon angka dakdanak sian alaman, angka dolidoli sian onan.\n9:21 Dok ma, songon on do hata ni Jahowa: Marragean ma bangke ni jolma, songon napa di ladang, jala songon tibalan di pudi ni panabi, jala ndang adong na papunguhon.\n9:22 Songon on do hata ni Jahowa: Sai unang ma ditengahon na bisuk habisukonna, sai unang ma ditengahon na gogo hagogoonna, sai unang ma ditengahon na mora hamoraonna.\n9:23 Manang ise na naeng mamuji dirina, on ma dipujihon: Na marroha i ibana, jala na tinandana i ahu, ai ahu do Jahowa, parasi roha na mangkajongjongkon uhum dohot hatigoran di tano on, ai angka ido lomo ni rohangku, ninna Jahowa.\n9:24 Ida ma, na ro do angka ari sogot, ninna Jahowa, marlulu ma ahu dompak nasa parsunaton mardongan sibursibur.\n9:25 Dompak halak Misir, dompak halak Jahudi, dompak halak Edom, dompak halak Amon, dompak halak Moab dohot dompak saluhut na marulu na ginorbang, angka na maringan di halongonan. Ai saluhut angka parbegu ndang marsunat, alai anggo sandok pinompar ni Israel marroha na so sinunat do.


Kejadian 21 (TOBA)\nI. Hatutubu ni si Isak 1-8. II. Hababali ni si Ismael 9-16. III. Bagabaga ni Debata tu si Hagar 17-21. IV. parpadanan ni si Abimelek tu si Abraham 22-34.\n1(I.) Dung i ditatap Jahowa ma si Sarah, songon na nidokna i, jala dibahen Jahowa tu si Sarah songon na pinarbagana i.\n2Ai gabegabean ma si Sarah, jala ditubuhon anak sada di si Abraham, di hatutuana i, tongon di tingki, na nidok ni Debata tu ibana.\n3Dung i dibahen si Abraham ma goar ni anakna i, na tubu di ibana, tinubuhon ni si Sarah, si Isak.\n4Dung i paualubornginhon, disunat si Abraham ma si Isak, anakna i, songon na tinonahon ni Debata tu ibana.\n5Marumur saratus taon do si Abraham di na tubu i si Isak anakna i.\n6Jadi ninna si Sarah ma: Siparengkelon do dibahen Debata tu ahu; nasa na umbegesa parengkelanna do ahu.\n7Angkup ni didok do: Tung ise ma na hum marbagahon di si Abraham, si Sarah pasusuhon anak? Ai nunga hutubuhon anak sada di hatutuana i.\n8Jadi dung lam balga posoposo i, jala sirang susu, marharoan bolon ma si Abraham, di ari na sirang susu i si Isak.\n9(II.) Dung i sai diida si Sarah ma anak ni si Hagar, boru Misir i, na tinubuhonna di si Abraham, mangarehei.\n10Jadi didok ma tu si Abraham: Pabali ma hatoban on rap dohot anakna i, ai ndang manean anak ni hatoban on rap dohot si Isak anakki.\n11Alai sogo situtu do roha ni si Abraham di hata i, ala ni anakna i.\n12Alai ninna Debata ma tu si Abraham: Unang sogo roham taringot tu dakdanak i dohot taringot tu hatobanmu; tangihon ma sude na nidok ni soara ni si Sarah tu ho, ai marhitehite si Isak do targoar di ho pinompar.\n13Anak ni hatobanmi pe bahenonku do gabe bangso, ala pinomparmu ibana.\n14Jadi dipasogot si Abraham ma manogotna i hehe, dibuat ma sagusagu dohot aek satabutabu, dilehon ma i tu si Hagar, dipasandangkon ma tu abarana, dung i dipalaho ibana rap dohot dakdanak i. Jadi laho ma ibana, hape lilu do di halongonan Berseba.\n15Jadi dung suda aek sian tabutabu i dipapeak ma dakdanak i tu toru ni ramba metmet.\n16Dung i dipaholang ibana laho hundul arga sansinior sian i, ai ninna do: Ndang tarpaidaida ahu dakdanak i laho mate. Jadi sai hundul ibana tondong sian i, huhut dipangiar soarana jala tumatangis.\n17(III.) Jadi ditangihon Debata ma soara ni dakdanak i, joujou ma suruan ni Debata sian banua ginjang di si Hagar, ninna ma mandok ibana; aha di ho ale Hagar? Unang ho mabiar, ai nunga ditangihon Debata soara ni dakdanak i sian hapeahanna i.\n18Hehe ma ho, pahehe ma dakdanak i jala togu ibana dohot tanganmu ai bahenonku do ibana gabe bangso na bolon.\n19Dung i dipatonggor Debata ma mata ni si Hagar, gabe diida ma sada mual. Jadi laho ma ibana manggohi tabutabu i dohot aek, jala dipainum dakdanak i.\n20Dung i ditumpak Debata ma dakdanak i magodang, laos maringan ibana di halongonan, diula ma parsioron.\n21Jadi maringan ibana di halongonan Elaparan, gabe dibuat inana i ma sada boru Misir bahen jolmana.\n22(IV.) Dung i ro ma uju i hata ni si Abimelek dohot si Pikol, partogi ni angka paranganna i mandok tu si Abraham: Sai didongani Debata do ho di sude na niulam.\n23On pe, mangmangkon ma dison tu Debata: Molo tung marmihimmihim ho tu ahu, manang tu angka anakku, ro di pinomparhu sogot! Nda maruhum na denggan ho tu ahu dohot tu tano paisolatanmu, marningot uhum na denggan na hubahen i tu ho.\n24Jadi ninna si Abraham ma: Humangmangkon pe.\n25Alai disarita si Abraham do si Abimelek ala sumur, na nirampas ni angka naposo ni si Abimelek.\n26Dung i ninna si Abimelek ma: Ndang pamotoanku manang ise na mambahen songon i; ho pe antong, ndang dialualuhon ho tu ahu, jala ndang dung hubege, nda sadari on.\n27Jadi dipambuat si Abraham ma birubiru dohot lombu, jala di parlehon tu si Abimelek, jadi marbulan be ma nasida na dua.\n28Dung i dipapulik si Abraham ma pitu anak ni birubiru.\n29Jadi ninna si Abimelek ma tu si Abraham: Tu aha ma anak ni birubiru na pitu on, angka na pinapulikmon?\n30Dung i ninna si Abraham ma: Sai jalo ma na pitu anak ni birubiru on sian tanganku bahen sitindangingku, paboa ahu sihali sumur on.\n31Ala ni do umbahen margoar Berseba (sumur parbulanan) huta i, ala disi marbulan nasida na dua i.\n32Asa marpadan ma nasida di Berseba. Dung i hehe ma si Abimelek dohot si Pikol, partogi ni paranganna i, asa mulak nasida tu tano ni halak Palistim.\n33Dung i disuan si Abraham ma angka hau ara di Berseba, jala dipajoujou disi goar ni Jahowa, Debata saleleng ni lelengna.\n34Jadi na nia leleng si Abraham maisolat di tano ni halak Palistim.


JEREMIA 52 - BIBLE & BUKU ENDE ONLINE\n52:1 Marumur duapulu sada taon si Sedekia di na bangkit raja ibana, jala sampulu sada taon lelengna ibana mangarajai di Jerusalem jala goar ni inana do Nai Humuntal, boru ni si Jeremia sian Libna.\n52:2 Jala diulahon ibana do sogo ni roha ni Jahowa, sandok songon na binahen ni si Joiakim na jolo.\n52:3 Ai masa pe i ala ni rimas ni Jahowa do mida Jerusalem dohot mida Juda, pola nasida dipabali sian adopan ni bohina. Jadi manggunturi ma si Sedekia dompak raja sian Babel.\n52:4 Alai tole pasiataonhon hinarajaonna i, di bulan sipaha sampulu di ari pasampuluhon, ro ma si Nebukadnesar, raja sian Babel, ibana dohot sandok paranganna mandopang Jerusalem, laos ditungkum huta i jala dibahen partanobatoan humaliang.\n52:5 Jadi lam tarsosak ma huta i sahat ro di pasampulusada taonhon hinarajahon ni raja Sedekia.\n52:6 Tole muse paopatbulanhon di ari sia marpotirpotir ma haleon di bagasan huta i, jala ndang adong be sipanganon tu situan na torop isi ni luat i.\n52:7 Dung i dibongoti ma huta i, jadi maporus ma sude halak sialo musu jala ruar sian huta i bornginna i mangihutihut dalan laho tu bahal di holangholang ni na dua parik hombarhon porlak ni rajai; alai humaliang huta i do anggo halak Kasdim, jadi diihuthon nasida ma dalan laho tu adaran.\n52:8 Dung i dieak parangan ni halak Kasdim ma rajai sian puji, jala dapot nasida ma si Sedekia di adaran Jeriko ianggo sandok paranganna nunga mampar sian lambungna.\n52:9 Jadi ditangkup nasida ma rajai jala diboan ibana nangkok tu jolo ni raja sian Babel, tu Ribla di tano Hamat, laos didabu uhumna tu ibana disi.\n52:10 Dung i diseati raja sian Babel ma angka anak ni si Sedekia di adopan ni matana ro di saluhut induk ni Juda diseati di Ribla.\n52:11 Dung i dipitungi ma ia mata ni si Sedekia, jala dirante ibana dohot dua rante tombaga; jala didokkon raja sian Babel boanon ibana tu Babel, jala dipasahat ibana tu bagas hurungan sahat ro di ari hamamatena.\n52:12 Tole muse pasampulu arihon di bulan sipaha lima, i ma pasampulu sia taonhon hinarajahon ni raja Nebukadnesar raja sian Babel, ro ma tu Jerusalem si Nebusaradan, induk ni angka parangan, na jongjong di jolo ni raja sian Babel.\n52:13 Jala disurbu joro ni Jahowa dohot bagas ni rajai ro di luhut bagas di Jerusalem, jala saluhut bagas angka na bolon disurbu dohot api.\n52:14 Saluhut parik humaliang Jerusalem pe dilohai sandok parangan ni halak Kasdim do angka na rap dohot induk ni parangan i.\n52:15 Ianggo deba sian halak na pogos di bangso i dohot pasipasi ni bangso i, angka na tading di huta i dohot angka na bali tu raja sian Babel ro di pasipasi ni angka pande, tarbuang do diboan si Nebusaradan, induk ni angka parangan i.\n52:16 Alai anggo deba sian halak na pogos isi ni tano i, tinggal do dibahen si Nebusaradan, induk ni angka parangan i, bahen angka tukang porlak anggur dohot bahen angka parumauma.\n52:17 Alai anggo tiang tombaga, angka na di joro ni Jahowa dohot angka hundulan ro di tobat haksa na di joro ni Jahowa, diponggolhon halak Kasdim do jala diboan saluhut tombaga i tu Babel.\n52:18 Tole angka hudon dohot angka siuksiuk, angka raut dohot saoan, angka balanga dohot sandok ulaula tombaga, angka na pinangkena marulaon na badia, dibuat nasida do.\n52:19 Diboan induk ni angka parangan i do huhut angka mangkuk dohot angka parapiapian, angka saoan dohot angka hudon, angka parpalitoan dohot angka balanga ro di angka pinggan pasu, angka na sian sere manang sian perak.\n52:20 Tole tiang na dua i tobat sisadasada i ro di lombu tombagana sampulu dua i, angka ondolanna di toru, angka na pinauli ni raja Salomo tu joro ni Jahowa, tung na so tardasing do tombaga ni saluhut angka ulaula i dibahen godangna.\n52:21 Ia angka tiang i sampulu ualu asta timbona sadasada, jala sampulu dua asta lilitna humaliang, jala hapalna opat jari do, ai marruang do.\n52:22 Jala tombaga do uluna di ginjang jala lima asta do timbo ni uluna sadasada, jala marrungkung jala mardalimo uluna humaliang, luhutna i tombaga do. Laos songon i do tiang paduahon i dohot angka dalimona.\n52:23 Alai siapulu onom do torop ni dalimo i tungkan desa na opat i saluhut angka dalimo i saratus do di rungkungna i humaliang.\n52:24 Dung i dibuat induk ni angka parangan i ma sintua ni malim Seraia dohot si Sepania, malim paidua dohot na tolu halak sijaga bahal.\n52:25 Sian huta pe dibuat do sada halak parhalado na parentahon halak sialo musu dohot pitu halak sian angka na marhalado di jolo ni rajai angka na jumpang di bagasan huta i dohot juaratulis i, induk ni angka parangan, na manurati goar ni bangso isi ni tano i bahen parangan, angkup ni onompulu halak sian bangso isi ni tano i, angka na jumpang di tongatonga ni huta i.\n52:26 I ma angka na binuat ni si Nebusaradan, induk ni angka parangan i, manogihon nasida tu Ribla tu jolo ni raja sian Babel.\n52:27 Dung i dibunu raja sian Babel ma nasida, gabe mate nasida di Ribla, di tano Hamat. Jadi tarboan ma halak Juda sian tanona tu habuangan.\n52:28 On ma bilangan ni bangso na binuangkon ni si Nebukadnesar: Papitu taonhon hinarajaonna i tolu ribu duapulu tolu halak Jahudi.\n52:29 Pasampulu ualu taonhon hinarajahon ni si Nebukadnesar sian Jerusalem: Ualu ratus tolupulu dua halak.\n52:30 Paduapulu tolu taonhon hinarajahon ni si Nebukadnesar dibuangkon si Nebusaradan, induk ni angka parangan i: Pitu ratus opatpulu lima halak Jahudi. Opat ribu onom ratus do bilangan ni halak saluhutna.\n52:31 Tole muse patolupulu pitu taonhon, dung tarbuang si Joiakin, raja sian Juda, paduapulu lima arihon, bulan hurung, dipabangkit Epilmerodak, raja sian Babel ma, di taon hababangkitna i gabe raja, ulu ni si Joiakin, raja sian Juda, jala diparuar ibana sian bagas hurungan.\n52:32 Jala basar do hata ni rajai tu ibana, jala huminsat habangsana dibahen sian habangsa ni raja angka donganna i di Babel.\n52:33 Disalin huhut pangkeanna hian di hurungan, jala mangan sagusagu di jolo ni rajai ibana tongtong saleleng mangolu.\n52:34 Jala balanjona raja sian Babel i do pasingkophon tongtong ariari saleleng mangolu ibana sahat ro di ari hamamatena.


Josua 19 | Alkitab TOBA\n← Josua 20\nJosua 18 →\n19:1 Dung i ruar ma rujiruji paduahon di si Simeon, di marga ni angka anak ni si Simeon marsuhusuhu, jala di tongatonga ni partalian ni anak ni si Juda do partaliannasida i.\n19:2 Jadi sahat ma tu nasida bahen partaliannasida: Huta Berseba, Seba, Molada.\n19:3 Hasar-Sual, Bala, Esem.\n19:4 Eltolat, Betul, Horma.\n19:5 Ziklag, Betmarkbotot, Hasar-Susa.\n19:6 Betlebaot dohot Saruhen. Sampulu tolu huta ma i ro di sosorna.\n19:7 Ain, Rimmon, Eter dohot Asan. Opat huta ma i ro di sosorna.\n19:8 Angkupni sude sosor na humaliang angka huta i sahat ro di Baalat-Beer-Ramat tungkan dangsina I ma partalian ni marga ni angka anak ni si Simeon marsuhusuhu.\n19:9 Sian partalian ni angka anak ni si Juda do partalian ni angka anak ni si Simeon; ai malambashu partalian ni angka anak ni si Juda, jadi maruli partalian angka anak ni si Simeon di tongatonga ni partaliannasida i.\n19:10 Dung i ruar ma rujiruji patoluhon di angka anak ni si Zebulon marsuhusuhu. Jadi sahat tu Sarit parbalohan ni partaliannasida i.\n19:11 Dung i nangkok parbalohannasida tungkan laut dohot tungkan Mareala, jala mandolos tu Dabaset, mandolos muse tu sunge, na di jolo ni jokneam.\n19:12 Dung i mamedu sian Sarit tungkan habinsaran sahat ro di parbalohan ni Krislot Tabor, jala ruar muse tu Daberat, nangkok muse tu Japia.\n19:13 Jala sian i taripar tungkan habinsaran tu Gat Heper, boti tu Etkazin, ruar muse tungkan Rimmon, gistang tu Nea.\n19:14 Dung i mamedu parbalohan i tungkan utara tu Hannaton, jala partalpahanna tu rura Jepta-El.\n19:15 Dohot Karta, Nahalal, Simron, Idale, dohot Betlehem. Sampulu dua huta ma i ro di sosorna.\n19:16 I ma partalian ni angka anak ni si Zebulon marsuhusuhu; i ma angka hutanasida ro di sosorna.\n19:17 Dung i ruar ma rujiruji paopathon di angka anak ni si Isasar marsuhusuhu.\n19:18 Jala parbalohannasida sahat tu Jesreel dohot Hesulot dohot Sunem.\n19:19 Boti tu Hapraim, Sion, Anaharat.\n19:20 Boti tu Rabit, Kision, Ebez.\n19:21 Boti tu Ramat, En-Ganim, En Hada dohot Betpases.\n19:22 Jala tolhas parbalohanna tu Tabor, Sahagim, Betsemes, jala partalpahan ni parbalohanna di Jordan. Sampulu onom huta ma i ro di angka sosorna.\n19:23 I ma partalian ni marga ni angka anak ni Isasar marsuhusuhu, angka huta ro di sosorna.\n19:24 Dung i ruar ma rujiruji palimahon di marga ni angka anak ni si Aser marsuhusuhu.\n19:25 Jala parbalohannasida on do: Helkat, Hali, Beten, Aksap.\n19:26 Alamelek, Amad dohot Miseal jala mandolos tu Karmel tungkan laut boti tu Sihor-Libnat.\n19:27 Dung i mamedu tungkan habinsaran tu Bet-Dagon, jala mandolos tu Zebulon boti tu rura Jepta-El tungkan utara sian Betemek dohot Nahiel jala ruar tu Kabul tungkan hambirang.\n19:28 Boti tu Ebron, Rehob, Hamon, Kana sahat ro di Sidon na bolon i.\n19:29 Dung i mamedu muse parbalohan i tungkan Rama sahat ro di huta Tirus na gonting i; mamedu muse parbalohan i tungkan Hosa jala partalpahanna tungkan laut, sahat tu Aksib.\n19:30 Boti tu Umma, Apek dohot Rehob; duapulu dua huta ma i ro di angka sosorna.\n19:31 I ma partalian ni marga ni angka anak ni Aser marsuhusuhu; angka huta ro di sosorna.\n19:32 Dung i ruar ma rujiruji paonomhon di angka anak ni si Naptali marsuhusuhu.\n19:33 Jala parbalohannasida sian Helep, sian hariara marbalokkon Zaannim di Adami-Nekeb, Jabnel sahat ro di Lakum, jala parbalohanna di Jordan.\n19:34 Dung i mamedu parbalohan ni tungkan laut, tungkan Aznat-Tabor jala ruar sian i tungkan Hukok jala mandolos tu Zebulon tungkan dangsina jala tu Aser tungkan laut dohot tu Juda marbalokkon tungkan habinsaran.\n19:35 Ia huta angka na gonting i: Zidim, Zer dohot Hamat, Rakat dohot Kineret.\n19:36 Adma, Rama, Hazor.\n19:37 Kedes, Edrei, En-Hazor.\n19:38 Jiron, Migdal-El, Horem, Bet-Anat dohot Betsemes; sampulu sia huta ma i ro di angka sosorna.\n19:39 I ma partalian ni marga ni angka anak ni si Naptali marsuhusuhu; angka huta i ro di sosorna.\n19:40 Dung i ruar ma rujiruji papituhon di marga ni angka anak ni si Dan marsuhusuhu.\n19:41 Ia parbalohan ni partaliannasida: Zora, Estaol, Irsemes.\n19:42 Salabin, Aialon, Itla.\n19:43 Elon, Timna, Ekron.\n19:44 Elteke, Gibeton, Baalat.\n19:45 Jehud, Beneborak, Gatrimon.\n19:46 Meyarkon, Rakon padohot tano tondong ni Joppe.\n19:47 Ruar muse salpu sian i parbalohan ni angka anak ni si Dan. Ai nangkok do angka anak ni si Dan laho marporang dompak Lesem, jala ditaban nasida huta i, ditampuli dohot podang, laos disoluk nasida huta i jala diingani, jala singkat ni Lesem Dan goar ni huta i dibahen, mangihuthon goar ni si Dan ompunasida i.\n19:48 I ma partalian ni marga Dan marsuhusuhu, angka hutana ro di sosorna.\n19:49 Jadi dung sun nasida marbagi tano i mangihuthon parbalohanna be, gabe dilehon halak Israel ma partalian di si Josua, anak ni si Nun di tongatonganasida.\n19:50 Hombar tu tona ni Jahowa dilehon nasida tu ibana hata na pinangidona, i ma Timnat-Sera na di dolok Epraim. Jadi dipauli ma huta i jala maringan di bagasan.\n19:51 Angka on ma partalian, angka na sinagihon ni malim Eleasar dohot si Josua anak ni si Nun ro di angka induk ni marga ni halak Israel marompuompu marhite sian rujiruji di Silo di adopan ni Jahowa mardonokkon pintu undungundung parluhutan i gabe mansohot ma nasida marbagi tano i.


ULAON NI APOSTEL 3 - BIBLE & BUKU ENDE ONLINE\n3:1 Dung i rap nangkok ma si Petrus dohot si Johannes tu bagas joro, di pungkul tolu di tingki partangiangan.\n3:2 Jadi diusung na mangusung ma sahalak na pangpang sian hatutubuna; ganup ari do ditaruhon nasida ibana tu lambung pintu ni bagas joro na margoar na uli, asa dipangido asiasi sian angka na bongot tu bagas joro i.\n3:3 Jadi di na niidana si Petrus dohot si Johannes, naeng bongot tu bagas joro i, dipangido ma asiasi.\n3:4 Alai dipanotnoti si Petrus dohot si Johannes ma ibana, ninna ma: Bereng dompak hami!\n3:5 Dung i dibereng ma nasida, dihirim rohana jaloonna manang aha sian nasida.\n3:6 Alai ninna si Petrus ma: Anggo perak dohot sere ndang adong di ahu; alai na adong di ahu, hulehon ma tu ho: Marhitehite Goar ni Jesus Kristus na sian Nasaret i, mardalani ma ho!\n3:7 Laos ditangkup ma tanganna siamun pahehe ibana, jadi pintor hot ma haehaena dohot totna.\n3:8 Dung i manigor hehe ma ibana, jongjong ma huhut mardalan, dung i bongot ma ibana rap dohot nasida tu bagas joro i mardalan jala mirjahirjak huhut mamuji Debata.\n3:9 Jadi diida natorop saluhutna do ibana mardalani dohot mamuji Debata.\n3:10 Alai diboto nasida, ibana do i, na hundul nasailaon mangidoido di lambung pintu na uli na di bagas joro i; jadi mansai longang ma rohanasida jala tarhalomong mida na masa tu ibana i.\n3:11 Alai dung sai udur ibana dohot si Petrus dohot si Johannes, marrongoman ma saluhut halak tu nasida, tu inganan na margoar emper ni si Salomo, dibahen songgot ni rohanasida.\n3:12 Alai marnida i si Petrus, ninna ma mandok natorop i: Hamu, halak Israel, boasa longang rohamu mida on, boasa hami diberengi hamu, songon na hira gogonami sandiri manang hadaulatonnami mambahen mardalan halak on?\n3:13 Na dipasangap Debata ni si Abraham, si Isak dohot si Jakkob, Debata ni angka amanta i do Jesus naposona i, na pinasahat jala na sinoadahonmuna di jolo ni si Latus na mandok uhumna, paluaon Ibana nian.\n3:14 Alai disoadahon hamu do na badia jala partigor i; dipangido hamu do, lehonon tu hamu pamunu i.\n3:15 Alai dipusa hamu do partogi tu hangoluan. I ma dipahehe Debata sian na mate; hami do angka sitindangi ni i!\n3:16 Asa ala ni haporseaon di Goarna do dipargogoi Goarna halak on na niida jala na tinandamuna, gabe dilehon haporseaon na sian Tuhan i do hahisaron tu ibana di jolomuna saluhutna.\n3:17 Onpe, hamu ale angka dongan, huhilala, na hurang boto do hamu, umbahen na diulahon hamu i, songon i do nang angka sintuamuna.\n3:18 Alai dipasaut Debata do disi na pinaboana hian marhitehite hata ni saluhutna panurirang, mandok: Sitaon na bernit do anggo Kristusna.\n3:19 Antong, pauba jala paulak hamu ma rohamuna, asa tarsesa dosamuna,\n3:20 asa anggiat ro angka ari hahilasan sian adopan ni Tuhan i jala asa disuru tu hamu Jesus Kristus, songon naung tinahina i hian.\n3:21 Dijangkon banua ginjang do Ibana jolo, paima ro tingki hasosonggop ni nasa na hinatahon ni Debata di na robi marhite sian hata ni angka panurirangna na badia i.\n3:22 Ai didok si Musa do: “Paheheon ni Tuhan Debatanta do panurirang sada sian angka hahaanggimuna i songon ahu on; Ibana do sitangihononmuna di saluhut sidohononna tu hamu.\n3:23 Alai sirotongkononhon ma disi sian bangso i nasa na so tumangihon panurirang i!”\n3:24 Alai nasa panurirang angka na manurirangi, mamungka sian si Samuel ro di angka na sian pudina i, angka ari on do dibaritahon nasida.\n3:25 Hamu do anak ni angka panurirang i jala partohap di padan na binahen ni Debata tu angka amanta i, uju na nidokna i tu si Abraham: “Dapotan pasupasu ma saluhut bangso ni tano on marhite sian Pomparanmi!”\n3:26 Jumolo do di hamu dipahehe Debata Naposona i, disuru do Ibana mamasumasu hamu, angka na mulak sian hajahatonmuna be.


II Raja-raja 14 | Alkitab TOBA\n← II Raja-raja 15\nII Raja-raja 13 →\n14:1 Paduataonhon dung gabe raja sian Israel si Joas, anak ni si Joahas, bangkit raja ma si Amasia, anak ni si Joas, raja di Juda.\n14:2 Marumur duapulu lima taon ibana di na bangkit raja, jala duapulu sia taon lelengna ibana mangarajai di Jerusalem; ia goar ni inana i ma Nai Joadan sian Jerusalem.\n14:3 Jala diulahon ibana do lomo ni roha ni Jahowa, alai ndada songon si Daud ompuna i; suman tahe pambahenna tu sandok pambahenan ni si Joas amana i.\n14:4 Holan angka tambak i ndang dilohai, sai tole dope halak situan na torop i mamele dohot manutung daupa di atas ni angka tambak i.\n14:5 Jadi dung lam hot harajaon i di bagasan tanganna, dibunu ibana ma naposona, angka na manodos raja nahinan, amana i.\n14:6 Alai anggo angka anak ni partodos i, ndang dibunu, hombar tu hata ni Jahowa na tarsurat di bagasan buku patik na binahen ni si Musa, songon on: Ndang jadi mate amaama ala angka anakna, jala ndang jadi mate angka anak i ala amana, alai ganup ingkon mate ala ni dosana sandiri.\n14:7 Ditaluhon ibana huhut halak Edom di bagasan rura parsiraan, saloksa halak toropnasida mate, disoluk huhut huta Sela di hamusuon, jala dibahen do goarna Joktel rasirasa sadarion.\n14:8 Uju i ma disuru si Amasia angka suruanna manopot si Joas, anak ni si Joahas, tubu ni si Jehu, raja sian Israel, mandok tu ibana: Tole ma hita masiujian.\n14:9 Alai disuru si Joas, raja sian Israel ma suruanna manopot si Amasia, raja sian Juda, mandok hata alingalingan: Hau unak na di Libanon marsuru pangaririt manopot hau Ares na di Libanon, mandok songon on: Ua lehon ma borum bahen jolma ni anakku; hape ro ma binatang angka na di atas Libanon ditondong ma hau unak i laos didegedegei.\n14:10 Nunga tutu ditaluhon ho halak Edom, gabe dipaginjang ho roham. Denggan paingotingot baritam jala tinggal ho di bagasan jabum! Boasa tagonan tahopanmu hamagoan, asa marjea ho rap dohot halak Juda.\n14:11 Alai ndang ditangihon si Amasia hata umpamana i. Jadi nangkok ma si Joas, raja sian Israel gabe masiujian ma nasida, ibana dohot si Amasia, raja sian Juda di Betsemes na di tano Juda.\n14:12 Alai talu ma halak Juda maradophon halak Israel, gabe maporus nasida ganup tu undungundungna be.\n14:13 Dapot tartangkup ma di Betsemes anggo si Amasia, raja sian Juda, anak ni si Joas, tubu ni si Ahasia dibahen si Joas, raja sian Israel, laos diboan ibana tu Jerusalem, jala dilohai parik ni Jerusalem olat ni bahal Epraim sahat tu bahal parsuhisuhi, pola opat ratus asta ganjangna.\n14:14 Dibuat huhut nasa sere dohot perak ro di sude ulaula angka na jumpang di bagasan joro ni Jahowa dohot di bagasan bilut parpeopan arta na di bagas ni rajai, tole angka jolma tahan joratna, dung i mulak ma ibana tu Samaria.\n14:15 Jamita na tinggal i dope sian si Joas ro di sude na binahenna i dohot habeguonna uju marmusu ibana dompak si Amasia, raja sian Juda, nda tarsurat do i di bagasan buku jamita ni angka raja sian Israel?\n14:16 Dung i monding ma si Joas gabe top dohot angka ompuna, jala tartanom di Samaria, di lambung ni angka raja sian Israel. Jadi si Jerobeam anakna i bangkit raja singkatna.\n14:17 Alai anggo si Amasia, anak ni si Joas, raja sian Juda, mangolu dope sampulu lima taonnari dung mate si Joas, anak ni si Joahas, raja sian Israel.\n14:18 Jamita na tinggal i dope sian si Amasia, nda tarsurat do i di bagasan buku jamita ni angka raja sian Juda?\n14:19 Dung i dibahen halak ma parbulanon mangalo ibana di Jerusalem; alai maporus do rajai tu Lakis; jadi disuru nasida ma halak mangihuthon ibana tu Lakis, asa bunuonna ibana disi.\n14:20 Dung i diboan nasida ma ibana di atas ni angka hoda, gabe tartanom ibana di Jerusalem, di lambung ni angka ompuna di bagasan huta ni si Daud.\n14:21 Dung i ro ma sandok bangso Juda mambuat si Azaria, na marumur sampulu onom taon dope, jala dipabangkit ibana gabe raja singkat ni si Amasia, amana i.\n14:22 Ibana do i na patoguhon huta Elat, jala mulak tu Juda dipasuang, dung monding rajai rap dohot angka ompuna.\n14:23 Pasampululimataonhon dung bangkit raja sian Juda si Amasia, anak ni si Joas, bangkit raja ma si Jerobeam, anak ni si Joas, gumomgom Israel di Samaria, opatpulu sada taon lelengna.\n14:24 Alai diulahon ibana do sogo ni roha ni Jahowa, ndang dipasurut rohana sian angka dosa ni si Jerobeam, anak ni si Nebat, na mangela Israel mambahen dosa.\n14:25 Ibana tahe pasuangkon muse angka partalpahan ni Israel, olat ni haroroan tu Hamat sahat ro di laut na di adaran, hombar tu hata ni Jahowa, Debata ni Israel, naung pinarbagana hian marhite sian naposona si Jona, anak ni si Amittai, i ma panurirang na sian huta Gat Heper.\n14:26 Ai nunga marpanatap roha ni Jahowa mida pardangolan ni Israel na sapot situtu, nunga pola siap baoa na bajar dohot na tang, jala ndang adong tinggal nanggo sahalak tau panolongi di Israel.\n14:27 Alai ndang dung marlumba Jahowa hian naeng siaphononna goar ni Israel sian hasiangan on, alani umbahen manolongi Ibana di nasida marhite sian tangan ni si Jerobeam, anak ni si Joas.\n14:28 Jamita na tinggal i dope sian si Jerobeam, ro di sude na niulana dohot habeguonna, uju marmusu ibana dohot pasuangkon Damaskus nang Hamat, na masuk tu Juda hian, mulak tu Israel, nda tarsurat do i di bagasan buku jamita ni angka raja sian Israel?\n14:29 Dung i monding ma si Jerobeam gabe top dohot angka ompuna, i ma angka raja sian Israel, jadi si Sakaria anakna i bangkit raja singkatna.


Lukas 3 | Bibel online |Terjemahan Dunia Baru\nDimulai ma ulaon ni si Johannes (1, 2)\nSi Johannes paboahon taringot tu pandidion (3-20)\nDididi Jesus (21, 22)\nTarombo ni Jesus Kristus (23-38)\n3 Dung 15 taon Kesar Tiberius mamarenta, tingki Pontius Latus gubernur di Judea, si Herodes* mamarenta Galilea, si Pilippus hahana mamarenta di luat Iturea dohot di Trakonitis, si Lisanias mamarenta di Abilene, 2 jala si Hannas dohot si Kayapas gabe malim kepala, ro ma hata ni Debata tu si Johannes anak ni si Sakaria di padang pasir.* 3 Dung i, ro ma ibana tu sude luat di humaliang ni Sunge Jordan. Dibaritahon ibana ma, pandidion i do na patuduhon hamubaon asa disesa dosa ni nasida. 4 Songon na tarsurat di buku ni panurirang Jesaya, “Adong ma soara na jou-jou di padang pasir, ‘Parade hamu ma dalan ni Jahowa! Patigor hamu ma angka dalan sidalananna. 5 Ingkon gohan do nasa rura jala pahornopon do angka dolok dohot dolok-dolok. Ingkon patigoron do angka dalan na marbelok-belok jala ingkon dipados-dos do angka dalan na marbatu-batu. 6 Idaon ni sude jolma ma haluaon na sian Debata.’” 7 Dung i torop ma halak na ro mandapothon si Johannes asa dididi. Ninna ibana ma tu nasida, “Hamu pinompar ni ulok na marbisa, ise na mandok na boi hamu malua sian ari rimas na naeng ro? 8 Alani i, patudu ma sian parniulaonmuna naung muba hamu. Unang ma sai dok tu dirimuna, ‘Pinompar ni si Abraham do hami.’ Hudok ma tu hamu, angka batu on pe boi do bahenon ni Debata gabe pinompar ni si Abraham. 9 Sasintongna, nunga rade kampak di bona ni hau. Ganup hau na so denggan parbuena, tabaon ma i jala sampathonon tu api.” 10 Dung i disungkun natorop i ma ibana, “Antong, aha ma na ingkon ulahononnami?” 11 Dialusi ibana ma nasida, “Molo adong nampuna dua baju dilehon ma sada tu na so adong bajuna, laos songon i ma bahenon ni halak na adong sipanganonna.” 12 Gariada marroan do angka sijalo pajak* asa didihononna, ninna nasida ma tu ibana, “Guru, aha do na ingkon ulahononnami?” 13 Didok ibana ma, “Unang ma pangido* hamu lobi sian arga ni pajak naung ditontuhon.” 14 Dohot do angka tentara manungkun ibana, “Aha do na ingkon ulahononnami?” Dialusi ibana ma nasida, “Unang susai manang unang dok hamu na so tutu taringot tu manang ise pe, alai halashon hamu ma gajimuna.”* 15 Tingki i, torop do halak na paima-imahon Kristus jala sungkun-sungkun do roha ni nasida taringot tu si Johannes, “Ibana do nuaeng Kristus i?” 16 Gabe didok si Johannes ma tu nasida sude, “Aek do hudidihon tu hamu, alai umbalga do huaso ni na ro dungkon ahu. Haru mambungka tali ni sipatuna pe ndang tama ahu. Didihononna do tu hamu tondi parbadia dohot api. 17 Nunga ditiop ibana pamurpur jala paiasonna ma pardegean i. Papunguonna ma gandum* tu poti jala tutungonna ma durame tu api na so ra mintop.” 18 Godang dope angka poda didok si Johannes jala tongtong do dibaritahon barita na uli tu angka halak. 19 Alai dipinsang si Johannes ma si Herodes na mamarenta di Galilea. Ai dioli ibana do si Herodias tunggane boru ni hahana jala diulahon ibana do godang hajahaton. 20 Diulahon ibana do muse sada nai hajahaton, i ma dipenjarahon ibana si Johannes. 21 Tingki tardidi sude natorop i, dohot do Jesus tardidi. Di na martangiang ibana, bungka ma langit, 22 jala turun ma tu atasna tondi parbadia songon darapati. Dung i tarbege ma soara sian langit na mandok, “Ho do Anakku, haholonganki. Halomoan ni rohangku do ho.” 23 Hira-hira 30 taon ma umur ni Jesus tingki dipungka ibana ulaonna. Mangihuthon pandapot ni angka halak, ibana anak ni si Josep, anak ni si Heli, 24 anak ni si Mattat, anak ni si Lepi, anak ni si Malki, anak ni si Jannai, anak ni si Josep, 25 anak ni si Mattatias, anak ni si Amos, anak ni si Nahum, anak ni si Esli, anak ni si Naggai, 26 anak ni si Maat, anak ni si Mattatias, anak ni si Semein, anak ni si Josek, anak ni si Joda, 27 anak ni si Joanan, anak ni si Resa, anak ni si Serubabel, anak ni si Sealtiel, anak ni si Neri, 28 anak ni si Malki, anak ni si Addi, anak ni si Kosam, anak ni si Elmadam, anak ni si Er, 29 anak ni si Jesus, anak ni si Elieser, anak ni si Jorim, anak ni si Mattat, anak ni si Lepi, 30 anak ni si Simeon, anak ni si Judas, anak ni si Josep, anak ni si Jonam, anak ni si Eliakim, 31 anak ni si Melea, anak ni si Mina, anak ni si Mattata, anak ni si Natan, anak ni si Daud, 32 anak ni si Isai, anak ni si Obed, anak ni si Boas, anak ni si Salmon, anak ni si Nahason, 33 anak ni si Aminadab, anak ni si Arni, anak ni si Hesron, anak ni si Peres, anak ni si Juda, 34 anak ni si Jakkob, anak ni si Isak, anak ni si Abraham, anak ni si Tera, anak ni si Nahor, 35 anak ni si Serug, anak ni si Reu, anak ni si Peleg, anak ni si Heber, anak ni si Sela, 36 anak ni si Kenan, anak ni si Arpaksad, anak ni si Sem, anak ni si Noak, anak ni si Lamek, 37 anak ni si Metusalah, anak ni si Henok, anak ni si Jared, anak ni si Mahalaleel, anak ni si Kenan, 38 anak ni si Enos, anak ni si Set, anak ni si Adam, anak ni Debata.\n^ Na nidokna dison i ma si Herodes Antipas. Ida di Kamus.\n^ Manang “buat”.\n^ Manang “upamuna”.\n^ Suan-suanan songon eme na tubu di Israel jala jotjot dipangke mambahen roti.


Simbolon Sister : écoute gratuite, téléchargement MP3, video-clips, bio, concerts\n19 albums68 titres\nTop des titres de Simbolon Sister\nTor Tor Batak - Ubat Ni Stress\nMulak maho amang\nSimbolon Sister, Vol. 5 (Mulak Maho Amang)\nSatonga ni umur hu\nHodo na huparsinta\nDang na ujui beho\nPop Batak - Simbolon Sister, Vol. 2\nSimbolon 2 Generasi\nAhama na tau si ingotonku\nLoas au tulomo ni rohangki\nPop Rohani Indonesia\nKolaborasi Artis Batak\nSimbolon Sister, Vol. 3\nSajabu sirang podoman\nSimbolon Sister - Pop Batak\nAmang mulak nama au\nHolip sian pamerengan\nAhama natau si ingotonhu\nSungkun ma dirim\nBoan ma ahu\nDang tarjalo au\nManis DI bibir\nBoanonhu do ho\nKopi ras susu\nAha ma natau si ingotonhu\nPop Batak Kompilasi Hitz Single, Vol. 1\nLoas au tu lomoni rohakki\nDang biasa au\nAu diho ho diau\nSukkun sukkun do rohakku\nRagam ni cinta\nTous les titres de Simbolon Sister\nDerniers albums de Simbolon Sister\nSimbolon Sister - nov. 2019 2 titres - Musiques du monde\nSimbolon Sister - oct. 2019 10 titres - Musiques du monde\nSimbolon Sister - sept. 2019 1 titre - Musiques du monde\nTous les albums de Simbolon Sister\nDernières compilations de Simbolon Sister\nSimbolon Sister / Anita Manullang / Charles Simbolon / Damero Trio / Family Sister / Nauli Sister / Rani Simbolon / Shanty Manurung / Silaen Sister / Simatupang Sister - févr. 2017 10 titres - Musiques du monde\nSimbolon Sister / Andesta Trio / Anita Manullang / Charles Simbolon / Margareth Siagian / Shanty Manurung / Silaen Sister / Simphoni Trio / Siska Sianturi / Trio Elexis / Trio Satahi - févr. 2017 10 titres - Musiques du monde\n12 lagu terpopuler\nSimbolon Sister / Anita Manullang / Charles Simbolon / Family Sister / La Vista Trio / Laura M. / Permata Sister / Rani Simbolon / Shanty Manurung / Siska Sianturi - févr. 2017 11 titres - Musiques du monde\nPop batak sepanjang masa, vol. 2\nSimbolon Sister / Agian Trio / Andesta Trioi / Bhuntora Situmorang / Charles Simbolon / Donna Samosir / Jhonny S. Manurung / Permata Sister / Posther Sihotang / Siska Sianturi / Tigor Panjaitan / Trio Ambisi / Trio Relasi / Trio Satahi - janv. 2017 12 titres - Musiques du monde\nToutes les compilations de Simbolon Sister\nArtistes similaires à Simbolon Sister\nTety Rosalin Hutapea\nTous les artistes similaires à Simbolon Sister\n12 nov. 2019 - 03:18


Pangungkapon 13 | Bibel online |Terjemahan Dunia Baru\nJAHA DI BAGASAN BAHASA Afrikans Albania Amhara Arab Armenia Aymara Azerbaijani Azerbaijani (Sirilik) Bahasa Isyarat Afrika Selatan Bahasa Isyarat Cina Bahasa Isyarat Nigeria Bahasa Isyarat Nikaragua Bahasa Isyarat Panama Bahasa Isyarat Paraguay Bahasa Isyarat Polski Bahasa Isyarat Portugis Bahasa Isyarat Quebec Bahasa Isyarat Rusia Bahasa Isyarat Salvadoran Bahasa Isyarat Spanyol Bahasa Isyarat Swedia Bahasa Isyarat Swiss Jerman Bahasa Isyarat Taiwan Bahasa Isyarat Thai Bahasa Isyarat Uruguay Bahasa Isyarat Venezuela Bahasa Isyarat Zimbabwe Baoule Bassa (Kamerun) Batak (Karo) Batak (Toba) Bikol Bislama Bolanda Bulgar Cebuano Cheska Chichewa Chitonga Chitumbuka Cibemba Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Citonga (Malawi) Dangme Denmark Drehu Efik Esti Ewe Farsi Fiji Ga Georgia Guarani Gujarati Gun Hata ni na Ngungu di Amerika Hata ni na Ngungu di Argentina Hata ni na Ngungu di Australia Hata ni na Ngungu di Austria Hata ni na Ngungu di Brasil Hata ni na Ngungu di Cile Hata ni na Ngungu di Inggris Hata ni na Ngungu di Kolombia Hata ni na Ngungu di Kosta Rika Hata ni na ngungu di Ekuador Hata ni na ngungu di Guatemala Hata ni na ngungu di Honduras Hata ni na ngungu di India Hata ni na ngungu di Indonesia Hata ni na ngungu di Irlandia Hata ni na ngungu di Israel Hata ni na ngungu di Italia Hata ni na ngungu di Japang Hata ni na ngungu di Jerman Hata ni na ngungu di Junani Hata ni na ngungu di Kenya Hata ni na ngungu di Korea Hata ni na ngungu di Kuba Hata ni na ngungu di Magyar Hata ni na ngungu di Meksiko Hata ni na ngungu di Zambian Heber Hiligaynon Hindi Hiri Motu Igbo Iloko Indonesia Inggris Islan Isoko Italia Jawa Jepang Jerman Kabiye Kannada Katalan Kazak Khmer Kikamba Kikaonde Kikongo Kikuyu Kiluba Kinyarwanda Kirghiz Kiribati Kongo Korea Kreol Haiti Kreol Seychelles Krio Kroasia Kwanyama Lao Latvi Lingala Lituavi Luganda Lunda Luo Luvale Magyar Makedonia Malagasi Malayalam Malta Marati Marshall Maya Melayu Moore Myanmar Ndebele Ndebele (Zimbabwe) Nepali Nias Norwegia Nyaneka Nzema Oromo Ossetia Otetela Pangasinan Papiamento (Curaçao) Pijin Pulopulo Solomon Polski Ponape Portugis Portugis (Portugal) Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rumania Rundi Rusia Samoa Sango Sateré-Mawé Sena Sepedi Serbia Serbia (Romawi) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tajik Tamil Tatar Telugu Tetun Dili Thai Ticuna Tigrinya Tiv Tok Pisin Tonga Tshiluba Tshwa Tsonga Turki Turkmen Tuvalu Twi Tzotzil Ukraina Umbundu Urdu Uzbek Uzbek (Romawi) Venda Vietnam Wallis Waray-Waray Xavante Xhosa Yoruba Yunani Zapotec (Isthmus) Zulu\nRuar ma binatang buas na pitu uluna sian laut (1-10)\nRuar sian tano on binatang buas na dua tandukna (11-13)\nPatung ni binatang buas na pitu uluna (14, 15)\nTanda dohot nomor ni binatang buas i (16-18)\n13 Jongjong do naga i di topi ni laut. Dung i huida ma kaluar sada binatang buas sian laut, pitu uluna jala sampulu tandukna. Di ganup tandukna i, adong sada mahkota jala di ganup uluna i adong angka goar na mangaleai Debata. 2 Songon babiat do huida binatang buas i. Patna songon pat ni gompul* jala babana songon baba ni singa. Dilehon naga i do hagogoonna, habangsana dohot huasona na balga tu binatang buas i. 3 Huida ma sada sian uluna i songon naung hea luka parah, alai nunga malum lukana i. Gabe longang ma sude jolma na di tano on jala diihuthon ma ibana. 4 Disomba nasida ma naga i, ala dilehon naga i do huaso tu binatang buas i. Disomba nasida ma muse binatang buas i jala ninna ma, “Ise ma na songon binatang buas i? Jala ise ma na boi mangalo i?” 5 Dilehon do tu binatang buas i huaso laho marhata manggang dohot mangaleai Debata. Jala dilehon do huaso tu ibana mangulahon i saleleng 42 bulan. 6 Dileai binatang buas i ma Debata, goarna, ingananna tading, i ma surgo dohot angka na maringanan di banua ginjang. 7 Diloas do binatang buas i marporang mangalo angka na badia jala manaluhon nasida. Dilehon do muse huaso tu ibana laho mangarajai saluhut marga, bahasa dohot bangso. 8 Sude ma jolma na maringanan di tano on manomba ibana. Jala sian mulai ditompa portibi on,* ndang hea disurat goar ni nasida di buku hangoluan ni Anak ni Biru-biru naung hona bunu i. 9 Manang ise na marpinggol, dibege ma i. 10 Manang ise na ingkon dipenjarahon, ingkon dipenjarahon do ibana. Jala manang ise na mambunu dohot podang, ingkon dibunu do ibana dohot podang. Alani i, ingkon martahan jala marhaporseaon do angka na badia i. 11 Dung i huida ma binatang buas na asing kaluar sian tano on. Adong dua tandukna songon tanduk ni anak ni biru-biru, alai songon naga do ibana mangkatai. 12 Di jolo ni binatang buas na parjolo i, dipangke ibana do huaso ni binatang buas na parjolo i. Dibahen ibana ma tano on dohot sude pangisina manomba binatang buas na parjolo i, naung malum sian lukana na parah i. 13 Dibahen ibana do muse angka tanda halongangan,* jala dipaturun ibana do api sian langit tu tano on di jolo ni angka jolma. 14 Diloas do ibana mambahen angka tanda halongangan* di jolo ni binatang buas na parjolo i, laho mangaliluhon angka jolma na di tano on. Disuru ibana do angka jolma na di tano on mambahen patung ni binatang buas na parjolo i, na luka binahen ni podang jala naung malum i. 15 Diloas do ibana mangalehon hosa tu patung ni binatang buas i. Gabe mangkatai ma patung i jala disuru patung i ma asa dibunu angka jolma na so olo manomba ibana. 16 Dipaksa ibana ma sude halak, na lea dohot na sangap, na mora dohot na pogos, na merdeka dohot hatoban, asa mambahen tanda di tangan siamun ni nasida manang di pardompahan ni nasida. 17 Ndang adong halak na boi manggadis dohot manuhor situhoron, molo so adong tanda i di ibana, i ma goar ni binatang buas i manang nomor na patuduhon goarna i. 18 Manang ise na marbisuk dietong ma nomor ni binatang buas i, ai bilangan ni jolma do i, i ma 666. Holan halak na marbisuk do na mangantusi i.\n^ Manang “beruang”.


II Musa 14 | Alkitab TOBA\n← II Musa 15\nII Musa 13 →\nAugust 21, 2008 · 14:14\n14:1 Dung i ninna Jahowa ma tu si Musa songon on:\n14:2 Dok ma tu halak Israel, asa mamedu nasida jala marsaro tondong ni Pi-Hakirot, di holangkolang ni Migdol dohot laut, tondong ni Baal Zephon, apala tondong ni ma nasida marsaro mardonokkon laut.\n14:3 Jadi dohonon ni Firaun ma taringot tu halak Israel: Nunga lilu nasida di tano i, nunga dihapit halongonan i nasida.\n14:4 Jadi patangkangonku ma roha ni Firaun, asa dilele nasida, asa marmulia Ahu di Firaun dohot di sandok paranganna, asa ditanda halak Misir, Ahu do Jahowa. Jadi dibahen nasida ma songon i.\n14:5 Jadi dung tarbortik tu raja ni Misir naung lintun bangso i, gabe muba ma roha ni Firaun dohot roha ni angka naposona i maradophon Israel, angka didok nasida ma: Boasa tung tabahen songon i tung italoas halak Israel laho malua sian rodinta.\n14:6 Jadi dipasang ma huretana, jala diarahon bangsona.\n14:7 Dipambuat ma huhut onom ratus hureta angka na pinillit dohot nasa hureta na di Misir dohot tolu halak be parmusu di atas ni saluhutna.\n14:8 Ai dipatangkang Jahowa do roha ni Firaun, raja ni Misir, asa dilele halak Israel, angka naung ruar marhitehite tangan na timbul.\n14:9 Jadi dilele halak Misir ma nasida, gabe dapotsa ma nasida marsaro mardonokkon laut; nasa hoda, hureta ni Firaun ro di parsihundulna dohot paranganna mardonokkon Pi-Hakirot do, tondong ni Baal Zephon.\n14:10 Jadi dung jumonok Firaun, gabe manatap ma halak Israel, jadi ida ma, halak Misir mangeahi nasida, gabe mabiar situtu nasida. Jadi mangangguhi ma halak Israel tu Jahowa.\n14:11 Angka didok nasida ma tu si Musa: Dibahen na so adong tanoman di Misir huroha, umbahen ditogihon ho hami laho mate di halongonan? Boasa tung songon i bahenonmu tu hami, tung togihononmu hami ruar sian Misir?\n14:12 Nda hudok hami hian tu ho di Misir songon on: Pasombu ma hami diparhatoban halak Misir, ai dengganan diparhatoban halak Misir hami, sian na mate di halongonan.\n14:13 Jadi didok si Musa ma tu bangso i: Unang hamu mabiar, marsihohot ma rohamuna, jala ida hamu hamuliaon ni Jahowa, sibahenonna tu hamu sadari on; ai halak Misir, angka na niidamuna sadari on, ndang be idaonmuna nasida ro di salelenglelengna.\n14:14 Jahowa do marporang humongkop hamu, asal hohom hamu.\n14:15 Dung i didok Jahowa ma tu si Musa: Boasa sai mangangguhi ho tu Ahu? Dokkon ma halak Israel, asa borhat nasida.\n14:16 Alai anggo ho hindat ma tungkotmi, jala patoltol tanganmu tu atas laut, jala patolak, asa dibolus halak Israel tongatonga ni laut i, mardalan di na mahiang.\n14:17 Alai anggo Ahu ida ma patangkangonku ma roha ni halak Misir, asa dieahi nasida halak Israel; asa marmulia Ahu di Firaun dohot di sandok paranganna, di huretana dohot di angka parsihundulna.\n14:18 Asa tung ditanda halak Misir, Ahu do Jahowa, ia dung marmulia Ahu di Firaun, di huretana dohot di angka parsihundulna.\n14:19 Dung i borhat ma suruan ni Debata, na mardalan di jolo ni punguan ni Israel, jala laho ibana tu pudinasida, hehe ma dohot ombun na marsijongjong sian jolonasida, jala jongjong tu pudinasida.\n14:20 Jadi sahat ma tu holangkolang ni parsaroan ni halak Misir dohot parsaroan ni Israel. Jadi holom ma ombun i sambariba, jala manondangi borngin na sambariba nari, gabe ndang masipadonohan be nasida manipat saborngin i.\n14:21 Dung i dipatoltol si Musa ma tanganna tu atas laut, gabe mabaor laut i dibahen Jahowa marhitehite alogo na pur sian purba manipat saborngin i pahiang laut i, gabe tolak ma angka aek i.\n14:22 Jadi bongot ma halak Israel tu tongatonga ni laut di na mahiang i, jadi hira dorpi angka aek i di siamun dohot di hambirangnasida.\n14:23 Dung i dieahi halak Misir i nasida, jala bongot sian pudinasida, nasa hoda ni Firaun, angka huretana dohot angka parsihundulna tu tongatonga ni laut.\n14:24 Jadi marhira torang ari, dibereng Jahowa ma tu parangan ni halak Misir sian api dohot ombun na marsijongjong, gabe guntur ma parangan ni halak Misir i.\n14:25 Jala diantuk angka galapang ni huretanasida, gabe maol ditogu. Dung i didok halak Misir ma: Maporus ma hita maradophon Israel, ai Jahowa dongannasida mangalo halak Misir.\n14:26 Dung i didok Jahowa ma tu si Musa: Patoltol ma tanganmu tu atas laut, asa sumuang angka aek i lingkup tu halak Misir, tu angka huretana dohot tu angka parsihundulna.\n14:27 Jadi dipatoltol si Musa ma tanganna tu atas laut, gabe sumuang ma laut i tu dalanna hian mareak torang ari, gabe maporus ma halak Misir manjumpangkon aek i gabe ditunggalingkon Jahowa ma halak Misir tu tongatonga ni laut.\n14:28 Ai sumuang ma angka aek i jala dilungkupi angka hureta dohot angka parsihundul ro di sude parangan ni Firaun, angka na mangihuthon nasida tu bagasan laut, ndang adong teba sian nasida nanggo sada.\n14:29 Alai anggo halak Israel mardalan di na mahiang, di tongatonga ni laut i jala gabe dorpi di nasida angka aek i di siamun dohot di sihambirangnasida.\n14:30 Asa dipalua Jahowa di na sadari i halak Israel sian tangan ni halak Misir, gabe diida halak Israel ma mate halak Misir i di topi laut i.\n14:31 Jadi dung diida halak Israel tangan na timbul, na binahen ni Jahowa tu halak Misir, gabe mabiar ma bangso i mida Jahowa, jala porsea nasida di Jahowa dohot di si Musa, naposona i.


Mai 30 weeks pregnent hu nimboo pani pee sakti hu daily?\nyup chck for gdm if yes thn dont add sugar\nYes you can have it. No issues\nHaan u can


HESEKIEL 13 - BIBLE & BUKU ENDE ONLINE\n13:1 Dung i ro muse hata ni Jahowa tu ahu songon on:\n13:2 Ale anak ni jolma, manurirangi ma ho dompak panurirang ni Israel, angka na manurirangi, jala dohononmu ma tu angka na manurirangi sian tubutubu ni rohana sandiri: Tangihon hamu ma hata ni Jahowa!\n13:3 Songon on do hata ni Tuhan Jahowa: Marjea ma panurirang angka na oto, angka na paihuthon tondinasida sandiri, dohot na so pinapatar tu nasida.\n13:4 Tudoshon antuasu angka na di halongonan do angka panurirangmu, ale Israel.\n13:5 Ndang dipanaek hamu angka bungbung, jala ndang dibahen hamu parik humaliang pinompar ni Israel, asa manahan nian jongjong di hamusuon di ari ni Jahowa.\n13:6 Sipaotooto do diida nasida dohot pangarundingon gabus, angka didok nasida do: Songon on do hata ni Jahowa! Hape ndada Jahowa marsuru nasida, gabe tarurak nasida maimaima hasosonggop ni hata i.\n13:7 Nda alatan sipaotooto na niidamuna i dohot pangarundingon gapgap na hinatahonmuna i, angka didok hamu do: Pandok ni Jahowa do i, hape so ahu mangkatahon.\n13:8 Dibahen i songon on do hata ni Tuhan Jahowa: Ala sipaotooto na hinatahonmuna, jala ala gapgap na niidamuna i; dibahen i ida ma, ahu ma marlulu dompak hamu, ninna Tuhan Jahowa.\n13:9 Jala tanganku sandiri mangonai tu panurirang angka na maralatan sipaotooto, dohot angka na mangarundingkon gapgap, ndang jadi masuk nasida tu bagasan luhutan ni bangsongku, jala ndang jadi tarsurat nasida tu surat aturan, ni pinompar ni Israel, jala ndang jadi masuk nasida tu tano ni Israel, asa tung ditanda hamu ahu do Tuhan Jahowa.\n13:10 Dibahen i tongon do, ala na nililuhonnasida bangsongki, didok do: Dame, hape soadong dame, gabe dipauli bangso i dorpi tano, jala ida ma, nasida mambahen sampangna.\n13:11 Ingkon dohononmu ma tu angka sibahen sampang: Ingkon marumpak do i! Ai masa tahe udan tipotipo, jala hamu ale angka batu ambolas, madabu ma hamu, jala malua ma ho, ale habahaba!\n13:12 Jadi ida ma, marumpak ma dorpi i; nda dohonon ni halak ma tu hamu: Didia do nuaeng sampang na nileaphonmuna i?\n13:13 Dibahen i songon on do hata ni Tuhan Jahowa: Ahu ma paluahon habahaba di bagasan rimashu, jala masa udan tipotipo di bagasan murukku, dohot angka batu ambolas di bagasan parpiarpiar ni rimashu laho maniaphon.\n13:14 Jala lohaonku ma dorpi naung sinampangmuna i, jala panepneponku dohot tano i, asa tedek ojahanna, jala marumpak huta i, jala siap hamu di tongatongana; asa tung ditanda hamu ahu do Jahowa.\n13:15 Asa sun tolhas hubahen rimashu dompak dorpi i dohot dompak angka sibahen sampangna, jala dohononku ma tu hamu: Ndang adong be disi dorpi, jala ndang disi be angka sibahen sampangna!\n13:16 Angka panurirang ni Israel tahe, angka na manurirangi tu Jerusalem, angka na mangulpuk taringot tu huta i ulpuhan pardemahan, hape so adong pardemahan, ninna Tuhan Jahowa.\n13:17 Ia ho ale anak ni jolma, tujuhon ma bohim dompak angka boru ni bangsom, angka na manurirangi sian tubutubu ni rohanasida sandiri, jala manurirangi ma ho dompak nasida!\n13:18 Jala dohononmu ma: Songon on do hata ni Tuhan Jahowa: Marjea ma angka boruboru na manjarumi bantalbantal tu saluhut ruasruas ni tangan, dohot angka na mambahen tujungtujung marragamragam balgana bahenon tu ulu laho mamburu tondi ni halak. Ia tondi ni bangsongku naeng buruonmuna, ia tondimuna sandiri hape tung naeng pangoluonmuna.\n13:19 Jala naeng do leaanmuna ahu maradophon bangsongku, binahen ni eme sanggim, manang binahen ni roti sanseat laho mambunu tondi, angka na so jadi bunuon dohot pangoluhon tondi, angka na so jadi pangoluon, marhitehite gabusmuna tu bangsongki, angka na girgir patangitangi gabus.\n13:20 Dibahen i, songon on do hata ni Tuhan Jahowa: Ida ma, ahu ma alo ni bantalbantalmuna, angka na pinangkemuna umburu angka tondi laho mangela tu hamagoan; hape ahu mangarompas nasida sian abinganmuna, jala ahu paluahon tondi angka na binurumuna i, tondi angka na pinaelaelamuna i.\n13:21 Jala ahu manansani angka tujungmuna, jala ahu paluahon bangsongku sian tanganmu, jala ndang be tagamon dapot tanganmuna nasida buruonmu, asa tung ditanda hamu ahu do Jahowa.\n13:22 Ala naung marpangansi hamu mangarsahi roha ni partigor i, so manang ahu mangarsahi ibana, jala lam dipargogoi hamu tangan ni parjahat, gabe sundat ibana mulak sian dalanna na roa i, asa mangolu nian ibana.\n13:23 Dibahen i ndang be marulpuhan sipaotooto hamu, jala ndang be hamu mangarundingi, jala ahu paluahon bangsongki sian tanganmuna, asa tung ditanda hamu ahu do Jahowa.


04. Sitaonon dohot hamamate ni Tuhan Jesus | Anyreff.wordpress.com\nArchive for the ‘04. Sitaonon dohot hamamate ni Tuhan Jesus’ Category\nBE-621, MABUGANG HO\nMabugang Ho ala ni au Jesus\nTarsilang Ho alani au\nHehe do Ho alani au\nManaek do Ho alani au\nMulak do Ho alani au\nSyair: Wounded for me\nCategories: 04. Sitaonon dohot hamamate ni Tuhan Jesus Tags: BE-621, buku ende, MABUGANG HO, SDJ, Wounded for me


Pangungkapon 5 | Alkitab TOBA\n← Pangungkapon 6\nPangungkapon 4 →\nAugust 14, 2008 · 18:27\n5:1 Dung i huida ma di tangan siamun ni na hundul di habangsa i sada buku, naung sinuratan sian bagasan nang sian duru, naung sinahap dohot pitu sahap.\n5:2 Jadi huida ma sada surusuruan na marsahala, na marsoara na gogo mamaritahon: Ise do na tau mangungkap buku i jala mangkarhari angka sahapna i?\n5:3 Alai ndang adong manang ise di banua ginjang nang di tano nang di toru ni tano, na tarbahen mangungkap buku i manang marnida tubagasan.\n5:4 Gabe tangis situtu do ahu, ala so adong jumpang agia ise, na tau mangungkap buku i nang marnida tubagasan.\n5:5 Dung i didok sada sian angka sintua i ma mandok ahu: Unang ho tangis; nunga monang Singa i, na sian marga Juda, urat ni si Daud, laho mangungkap buku i dohot sahapna na pitu i.\n5:6 Jadi di parsitongaan ni habangsa i, di tongatonga ni na opat parngolu dohot angka sintua i, huida jongjong sada Birubiru, songon naung tarbunu, pitu do tandukna jala pitu matana, i ma na pitu Tondi ni Debata, na sinuruna tu liat tano on.\n5:7 Dung i ro ma Ibana, dijalo ma buku i sian tangan siamun ni na hundul di habangsa i.\n5:8 Asa dung dijalo buku i, manungkap ma na opat parngolu i dohot na duapulu opat sintua i di jolo ni Birubiru i; ganup nasida maniop sada hasapi dohot sada saoan sere gok angka na hushus, i ma tangiang ni angka na badia.\n5:9 Diendehon nasida ende na imbaru, ninna ma: Na tama do Ho manjalo buku i jala mangungkap angka sahapna, ai naung tarbunu do Ho jala marhitehite mudarmu ditobus Ho do tu Debata jolma sian saluhut marga, hata, houm dohot bangso.\n5:10 Jala dijadihon Ho do nasida gabe harajaon hamalimon di Debatanta, asa manggomgomi nasida di atas tano i!\n5:11 Dung i mamereng ma ma ahu, gabe hubege ma songon soara ni torop surusuruan humaliang habangsa i, nang soara ni angka parngolu i dohot angka sintua i; ia toropnasida marloksaloksa jala marriburibu.\n5:12 Marsoara na gogo nasida mandok: Na tama do Birubiru naung tarbunu i manjalo hagogoon dohot hamoraon dohot hapistaran dohot sahala dohot hamuliaon dohot hasangapon dohot pujipujian!\n5:13 Gabe hubege ma soara ni nasa na tinompa, angka na di banua ginjang, di tano, ditoru ni tano ro di na di laut, tung saluhutna na di bagasan angka i mandok: Pujipujian dohot hamuliaon dohot hasangapon dohot hagogoon ro di salelenglelengna ma di Ibana, na hundul di habangsa i dohot di Birubiru i!\n5:14 Jadi didok na opat parngolu i ma: Amen! Laos manungkap ma angka sintua i huhut marsomba.


Daniel 4 | Alkitab TOBA\n4:1 Ia ahu Nebukadnesar, marsonangsonang do di bagasan jabungku, jala mardohar di bagashu na bolon i.\n4:2 Dung i adong ma nipingku na manonggoti ahu, tole angka pingkiranku di atas podomanku, tole angka alatan ni ulungku manggunsang rohangku.\n4:3 Dung i mambahen patik ma ahu, ingkon boanon tu jolongku saluhut halak na pistar, angka na di Babel, asa dipabotohon nasida tu ahu jujur ni nipi i.\n4:4 Jadi ro be ma mandapothon ahu angka siboto surat, angka partondung, halak Kasdim dohot angka sijujur parhalaan, gabe hupajojor nipingku tu pinggolnasida; alai ndang dipabotohon nasida tu ahu jujurna.\n4:5 Paima ro muse tu jolongku si Daniel, na marimbang goar si Beltsasar, mangihuthon goar ni debatangku, jala di bagasan ibana do Tondi ni Debata angka na badia i, gabe hupajojor nipi i tu pinggolna.\n4:6 Ho ale Beltsasar, sintua ni angka siboto surat, nunga tangkas huboto maringan di bagasan roham do Tondi ni Debata angka na badia i, jala ndang diboto ho jut ni roha taringot tu sandok hahomion: Sai paboa ma tu ahu lapatan ni alatan ni nipingku, angka na huida i.\n4:7 On do nian angka alatan ni ulungku di atas podomanku: Maralatan ahu gabe huida jongjong sada hau di parsitongaan ni tano on, tung na timbo sahali do.\n4:8 Dung i lam tu balgana dohot tu bolonna hau i, jala timbona sahat ro di langit, jala tarida do sahat ro di ujung ni liat portibi on.\n4:9 Uli ia dangkana, jala ramos parbuena, jala singkop di ibana sipanganon marmudu saluhutna; marlinggomlinggom tu ibana do sandok binatang di harangan, jala marasar di dangkadangkana do angka pidong na martongatonga langit, jala mangolu sian ibana do nasa sibuk.\n4:10 Dung i maralatan muse ahu di bagasan alatan ni ulungku di atas podomanku, gabe ida ma: Tuat sian banua ginjang sada halak parjaga, jala na badia.\n4:11 Na pangiar suarana joujou songon on: Taba ma hau on jala ranting i, horus ma huhut bulungna, jala panserakkon angka parbuena! Ingkon maporus ma angka binatang sian toruna, jala marhabangan angka pidong sian dangkadangkana.\n4:12 Alai anggo pangkalna na marurati pasombu ma di bagasan tano i, alai ingkon tarrante sian bosi dohot tombaga ibana, peakpeak di tongatonga ni jampalan marudan marari, jala mangan duhutduhut di tano i rap dohot angka pinahan.\n4:13 Ingkon buaton huhut sian ibana roha jolma, jala lehonon tu ibana roha pinahan, paima salpu pitu taon on.\n4:14 Marharoroan sian parluhutan ni angka parjaga do tuptupan on, jala binahen ni pangkataion ni angka na badia sahat pangidoani tu jolo ni Debata, asa tung ditanda nasa na mangolu, saguru di Debata do harajaon ni jolma manisia, jala dibasabasahon tu manang ise lomo ni rohana, jala tarbahensa do gabe jujungan jolma apala na lumea sahali.\n4:15 I ma nipi i, na huida maralatan, ninna raja Nebukadnesar. Alai anggo ho, ale Beltsasar, ingkon paboaonmu jujurna! Ai saluhut na pistar angka na di harajaonku, ndang tarpajojorsa jujurna tu ahu; alai anggo ho tarbahen ho do, ai Tondi ni Debata angka na badia i do na maringanan di bagasan ho.\n4:16 Jadi tarhalomong ma si Daniel na marimbang goar si Beltsasar, arga sajom lelengna; jala pingkiranna mambahen mallobuk taroktokna. Dung i ro ma alus ni rajai songon on: Ale Beltsasar, unang pola mallobuk roham bahenon ni nipi i dohot jujurna! Jadi ninna si Daniel ma mangalusi: Iale tuangku, aut ni tu angka musum songgop nipi i, jala jujurna tu angka alom nian.\n4:17 Ia hau, na niidami, lam tu balgana dohot bolonna, ianggo pala timbona sahat ro di langit, jala tarida do i di liat portibi on;\n4:18 Jala uli dangkadangkana, jala ramos parbuena, singkop panganon marmudu saluhutna, jala marlinggomlinggom angka binatang na di harangan di toruna, jala marasari angka pidong na martongatonga langit di dangkadangkana:\n4:19 Ho do i, ale rajanami, naung manjadi balga ho jala margogo, jala naung timbul hatongamonmu, pola tung sahat ro di langit, jala gomgomanmu sahat ro di ujung ni tano on.\n4:20 Alai na niida ni rajai sada parjaga dohot na badia tuat sian banua ginjang, jala na nidokna i: Taba ma hau i, jala ago ibana, alai anggo pangkalna ingkon pasombu di bagasan tano i, jala marrante bosi dohot tombaga ibana bustang di duhutduhut ni ladang i, jala marudan marari ibana, jala sabagian ibana dohot angka binatang di harangan, paima salpu pitu taon di atasna:\n4:21 On do lapatanna, ale rajanami, jala on do sinangkap ni na tumimbul, na pinasonggopna tu ho, ale tuangku, rajanami:\n4:22 Pabalion ni halak ma ho sian tongatonga ni jolma, gabe sisada inganan ho dohot binatang di harangan, jala lehononna ho mangan duhutduhut songon lombu, jala pasombuonna ho marudan marari, pola pitu taon lelengna, songon i masa tu ho, paima diparhatopot roham saguru di Debata na tumimbul do angka harajaon ni jolma, jala dibasabasahon tu manang ise lomo ni rohana.\n4:23 Jala na nidokna i, ingkon tadingkononhon pangkal ni hau i ro di uratna, lapatanna: Ingkon hot muse harajaonmi di ho, dung diparhatopot roham saguru di Debata na di surgo i do luhutna i.\n4:24 Dibahen i, ale rajanami, sai halomohon ma sipaingothu tu ho, jala tostosi ma dirim sian angka dosam marhite sian hatigoran, jala palua dirim sian hajahatonmu marhitehite denggan basa tu angka na pogos, ia naeng lumeleng hadoharonmu dipangido roham.\n4:25 Luhutna i songgop do tahe tu raja Nebukadnesar.\n4:26 Dung salpu sampulu dua bulan mardalandalan ma rajai di atas tarup ni bagasna di huta Babel.\n4:27 Jadi ro ma hata ni rajai songon on: Nda on do Babel na bolon i, naung hupauli bahen hundulan ni harajaon marhitehite gogo ni hasangaponku, bahen hamuliaon ni hatongamonku?\n4:28 Laos di bagasan pamangan ni rajai dope hata i, ro ma sada suara sian banua ginjang: Boaboa tu ho, ale raja Nebukadnesar, ia harajaonmi nunga munsat sian ho.\n4:29 Ingkon pabalion ni halak ma ho sian tongatonga ni jolma, jala sisada inganan do ho dohot binatang di harangan; jala lehononna ho mangan duhutduhut songon lombu, pola pitu taon lelengna masa tu ho, paima dung diparhatopot roham saguru di Debata na tumimbul i do harajaon ni manisia, jala dibasabasahon tu manang ise lomo ni rohana;\n4:30 Laos di na sangombas i sintong ma hata i songgop tu si Nebukadnesar, ai dipabali halak ma ibana, jala manjampal duhutduhut ibana songon lombu, jala marudan marari dagingna, pola tung tubu obukna songon imput ni pidong raja ualu ganjangna, jala sisilonna nasa ganjang ni sisilon ni pidong.\n4:31 Alai di ujung ni angka ari i manaili ma ahu, Nebukadnesar i dompak banua ginjang, gabe mulak marroha ma ahu muse, jala hupuji Debata na tumimbul i, hupasangap huhut jala marmulia hubahen Debata na mangolu ro di saleleng ni lelengna, gomgomanna pe ro di saleleng ni lelengna do, jala harajaonna marsundutsundut.\n4:32 Saluhut isi ni tano on pe hira na soada do bilangan martimbangkon ibana; jala guru lomo ni rohana do dibahen tu parangan angka na lohot di langit dohot tu isi ni tano on; jala ndang adong nanggo sada halak na tuk manampar tanganna manang mandok tu ibana: Aha do na binahenmi?\n4:33 Dung i uju i mulak marroha ma ahu, mulak muse dohot hamuliaon ni jujunganku, habalgaonku dohot hatongamonku, ro muse angka panuturingku hian dohot jolma angka na sangap mangalului ahu, dipajujungkon muse tu ahu harajaonku, jala tamba dope hamuliaonku.\n4:34 Dibahen i ahu, Nebukadnesar, mamujimuji, patimbulhon dohot mangalehon hamuliaon tu raja na di surgo i; ai saluhut pambahenanna hasintongan do, jala angka lapangna hatigoran, jala tarbahensa do pajepolhon manang ise na marpangalahohon hajungkaton.


Parjamita 6 | Alkitab TOBA\n← Parjamita 7\nParjamita 5 →\nAugust 17, 2008 · 14:07\n6:1 Adong dope huida sadanari jea bolon di hasiangan on jala dokdok do i dipasarisari jolma i:\n6:2 Molo dilehon Debata hamoraon dohot arta dohot hasangapon tu sada baoa, pola ndang hurangan rohana taringot tu saluhut na pinangidona, hape ndang diloas Debata ibana mangan sian i, halak sileban tahe pasudahon: I ma jea dohot hinamago godang.\n6:3 Tung sura saratus ianakhon ditubuhon sada baoa, jala leleng ibana mangolu, sanga sarimatua situtu, hape ndang sombu rohana marsaulihon na denggan i, ndang tipak nang tanomanna, dohononku do: Tagonan do silumaksaijur sian baoa sisongon i.\n6:4 Ai magopo do i ro, jala di bagasan haholomon muse laho, laos haholomoni manghungkupi goarna.\n6:5 Nang mata ni ari ndang sanga diida manang di tanda. Andul do i sumonang sian baoa ondeng.\n6:6 Nang tung sura mangolu ibana dua ribu taon lelengna, hape ndang diida anggo na denggan i, nda sada do hapatean ni saluhutna?\n6:7 Saluhut hangaluton ni jolma sumarihon pamanganna do, hape ndang sombu anggo rohana binahen ni.\n6:8 Ai aha do hasurungan ni halak na pistar sian halak na oto? Aha gunana di halak na dangol ia diboto mardalan di adopan ni halak na mangolu?\n6:9 Tagonan do parnidaan ni mata, sian roha na monsong mardondami; hata na oto do nang i jala pangeahion di alogo sambing.\n6:10 Manang beha pe pangalaho ni jolma, nunga tibu hian targoar goarna i, jala binoto jolma hian do ibana, jala ndang tarbahensa mardabudabu dohot Debata, na gumogo situtu sian ibana.\n6:11 Ai molo godang hatahata, na paganda jea do i; tung aha ma laba ni jolma sian i?\n6:12 Tung ise umbotosa manang aha na denggan di jolma i bahen hangoluanna saleleng di ariari ni ngoluna, angka na laho salpu songon halinu? Ise tahe tarbahen pabotohon tu jolma i manang aha na masa di hasiangan on ia dung salpu ibana.